Irekia Eusko Jaurlaritza - Gobierno Vasco :: EITBrekin kontratu programa berria 2016-2019 aldirako (Gobernu Bilera 2016-02-09)\nEITBrekin kontratu programa berria 2016-2019…\nGobernu Kontseiluak, Hezkuntza, Hizkuntza Politika eta Kultura sailburuaren proposamenez, 2016-2019 aldirako EiTB erakundearen kontratu programa berria onartu du. Dokumentu honetan, EiTBri esleitzen zaion zerbitzu publikoko misioaren edukiak definitzen dira, eta finantziaziorako jarraibideak ezartzen.\n.- Kalitatezko informazioa bermatzea, errealitatea zintzo islatuko duten edukiekin, erreferentziazko informazio-iturrietan kontrastatua eta profesional talde batek landua. Profesional hauen jarduna, halaber, egia, askatasuna, pluraltasuna eta giza eskubideak defendatzera bideratua izango da.\n.- Euskara eta gizarte gero eta elebidunago bat sustatzea. EiTBk, eremu sozial ezberdinetan euskaraz egin eta garatutako edukien, sorkuntza lanen eta jardueren difusioa sustatuko du. Bere emisioetan errealitate sozial elebiduna islatuko du, eta elebitasunaren balioa agerian jartzeko lana egingo du, gizartean ekitatea, kohesioa eta modernitatea sortzeko elementu gisa.\n.- EiTBk euskal kulturaren zabalkundearekin eta kirolaren sustapenarekin duen konpromisoa ere jasotzen du kontratu programak. Kirolaren sustapenari dagokionez, komunikazio taldeko medio ezberdinetan sustapenak izan beharreko adierazle zehatzak ere jasotzen ditu.\n.- Normalizaziorako eta aurrerabiderako erakunde planen garapenean parte hartzea. Hala nola, Emakume eta gizonen arteko Berdintasun Planetan, Ingurumen Planetan, Ekonomia suspertzeko Planetan, Enplegu edo Ikerketa planetan.\nEiTBrekin harturiko konpromisoei aurre egiteko, Eusko Jaurlaritzak konpromiso horiekin bat datorren finantziazioa aurreikusi du:\nHorrela, kontratu programa berriak EiTB erakundearen ustiapenerako ondorengo lau urteetarako aurrekontua jasotzen du; 115,7 milioi 2016 urterako, 116,7 milioi 2017rako, 119,1 milioi 2018rako eta 121,6 milioi 2019an. Diru-kopuru hauen helburua honako hau da: taldeak publizitate salmentatik nahiz kudeaketatik eskura ditzakeen diru-sarreren eta EiTBri eskatzen zaion zerbitzu publikoko zereginean sortutako gastuen arteko desberdintasuna orekatzea.\nBestalde, erakunde publikoari ezartzen zaizkion helburuak betetzeko beharrezko duen egonkortasuna emateaz gain, kontratu programa berriak telebista, irrati eta internet bidez euskaraz nahiz gaztelaniaz ari den Irrati-telebista publikoaren zerbitzua ere definitzen du: jeneralista; askotariko programazio orekatua duena; jasangarria, finantziazio publikoa eta diru-sarrera osagarriekin; eta arduratsua, kudeaketa gardena eginez bere gobernu-organoen eta gizartearen aurrean.


(...) zorioneko Fulgenziok adierazten digu, zeru-lurrak alkar juaz puzkatuko zirala, Mariaren erreguak ez galeraztera S Fulg de Mitola lib 4o.\nGaur bertan ere, ez dakit ze igaroko litzaikegun emen gauden batzuei, errugabeko ama laztana bitarteko ez bagendu; bear bada, orainche bertan sulezean guiñake, Maria guztiz santubak gugatik ez erregutzera.\nZertarako uste dezute oroitzen dizkigula Eliza Ama Santak Mariaren aunditasunak? Egarriyak dagoanari iturri garbiya erakustea bezela da, Elizak gukin eguiten duana Siongo alabaren biotzak daduzkan doayak aguertuaz.\nNere Kristau biotzekuak; bizi-bearrak lanik asko ematen digu; animako etsay zitalak larritzen gaituzte utzik eguin gabe ibilli bear dagun zeruko bidean; ikara ta beldurra datozkigu biotzera, ordu charrian eguinda daduzkagun charkeriyak gogoratuaz beste gabe; animako illuntasun, gorputzeko gaitz, ta beste larritasunak ikutzen gaituztenian, oroitu gaitezen maite-maite gaituan Ama Maria-kin.\nGure ama da, zeruak beste iñor ez bezela apaiñdu duan emakume kutuna; berekin ditu, guk bear beste ondasun, ta bear degun guziya irichiko digu, Jesus-ek ezercho ere ukatuko ez diyon Mariak.\nAra zergatik ekiten diogun aspertu gabe, Maria Birjiñak dituan alderdi onak adierazten, ta mingaña legortu artian ariko baguiña, ere esan-ala esanagatik, beti legoke graziyazko ichaso orretan ze esan eta ikasi.\nTa azkenez: Maria billatuakin, anima ederrean daduzkan doayagatik agur eguiñaz, aingueruak zeruan, ta Kristau onak lurrean oi duten bezela, izango degu bere ondoren dijuazenak iristen duten zeruko bizitza, baita, azkenian beñere bukatuko ez-dan zoriona ere.\nBeguira zer digun Mariak: Qui me invenerit inveniet vitam et hauriet salutem a Domino Prov 8.\nNi arkitzen naubenak, izango du bizitza ederra; nigana datorrenak izango du bere anima zeruratzeko bear duan guzi-guziya.


Musikazuzenean agenda Falta + Creepy Tones\nFalta (argazkian) eta Creepy Tones taldeak zuzenean ariko dira Mogambo aretoan.\nHazparne(Lapurdi) herritik dator Falta. Musikalki post-rockaren inguruan dabiltza, kantuetan transzio eta intentsitate handiak sortuz. Hiruko moduan taularatzen dira.\nThe Creepy Tones\nKataluniatik datorren punk taldea da The Creepy Tones. Bere musika erritmo aldakorrak ditu, Hardkore punk doinuean oinarrituak.


Kaialde Jatetxea, Lezo (gipuzkoa). Karta, menuak, iritziak, erreserba\nKaialde Jatetxea Lezo (Gipuzkoa)\nPrezioa: 12.00 €-tik aurrera\nKaialde jatetxea 1995. urteko irailaren 13an inauguratu zen eta Pasaiko portu parean aurkitu daiteke. Josetxo Burlada da sukaldaria zein 25 urte baino gehiago daramatza ostalaritzan.\nJanari tradizionalean oinarritzen da baina beti ere, haren sukaldariaren aldaketa txiki batzuekin. 45 pertsonantzako jangela bat du, bertan haren menu erakargarriak nabarmentzen dira. Barietate handiko eta egunero aldatzen dihoan eguneroko menua: lehenego platerak, bigarren platerak, postreak; guztiak berezko elaborazioarekin, asteburuko menuak, taldeentzako menuak, bataioak, jaunartzeak eta ospakizun ezberdinak.\nKarta, menuak eta gomendioak Kaialde Jatetxea-n\nPrezioa pertsona bakoitzeko. Edaria eta BEZa barne\nMenuaren osaera, Lehenengo platera + Bigarre Platera + Postrea + Edaria\nOHARRA: Ezin dira platerak adibide gisa eman, menua egunero berritzen da.\nAsteburuko menua 22€\nEguerdirako mahaia erreserbatu 13.00tik-15.00ra\nAfaltzeko mahaia erreserbatu 20.30tik 22.30tara\nGuztiak dira ongi etorriak,\nBalorazio orokorra (83)\n%84 ak bere lagun bat gomendatuko lioke\n02/01/2021 08:14:02 Aintzane\nHarremanak Kaialde Jatetxea\n20100, Lezon (Gipuzkoa)\nAntzeko jatetxeak Kaialde Jatetxea-tik gertu\nXanti Jatetxea Erretegia, Pintxoak/Tapak, Eskualdeko sukaldaritza, Euskal sukaldaritza 16.50 €-tik aurrera 6,22 Km-ra.\nRezola Sagardotegia Erretegia, Sagardotegia, Eskualdeko sukaldaritza, Euskal sukaldaritza 32.00 €-tik aurrera 6,26 Km-ra.\nTxokolo Jatetxe Erretegia Erretegia, Eskualdeko sukaldaritza, Euskal sukaldaritza 35.00 €-tik aurrera 6,89 Km-ra.\nMariñela Jatetxea Eskualdeko sukaldaritza, Euskal sukaldaritza 20.00 €-tik aurrera 7,25 Km-ra.\nIgeldo Jatetxea Eskualdeko sukaldaritza, Euskal sukaldaritza 20.00 €-tik aurrera 7,25 Km-ra.


Etiketa Artxiboak:Euskal Herriko Itzulia\nMartin alemaniarrak irabazi du Beasaingo erlojupekoa. Sailkapen nagusiari dagokionez, Quintana kolonbiarrak -bigarrena izan da erlojupekoan- etxeratu du Itzulia gehienek Porte faboritotzat jotzen bazuten ere. Porte eta Henao izan ditu ondoan Quintanak Beasaingo podiumean.\nHala ere, azken emaitzaz harago, beste bi zertzelada ematera natorkizue plaza honetara oraingoan. Ez dago dudarik. Amets Txurruka izan da Itzuliko protagonista nagusia. Edo nahiago baduzue protagonista nagusienetako bat. Ziurrenik Ametsek ez du jakingo nor zen Rene Vietto. Ezta kinielan beste inork baino puntu gehiago lortu dituen Sakopakok ere -bejondeiola!-. Kinieletan balego askok aukeratuko genuke begiak itxita, ziur. Nor zer Vietto?. XX. mendeko 30 eta 40ko hamarkadetako txirrindulari frantziarra zen. Viettok ez zuen Tourra irabazterik izan, baina bera beste inor baino gehiago maite zuten zaleek. Izugarrizko estimua zioten, Ametsi bezala. Continue reading “Rene Vietto eta Radio Caracol”\nBidaltzailea:Raul Perez 2013-04-06 2013-04-07 Hemen argitaratua:Errepasoa, Euskal Herriko Itzulia, TxirrindularitzaEtiketak: Amets Txurruka, Euskal Herriko ItzuliaUtzi iruzkina Rene Vietto eta Radio Caracol bidalketan\nLehen bi etapak lasai antzean hartu ahal izango ditu Euskal Herriko Itzuliko tropelak. Asteazkenetik aurrera, ordea, ez da bakerik izango. Trapagaranen, Arraten eta Beasainen bukatuko diren etapetan ziklistak sakabanatuta iritsiko dira. Continue reading “Itzulia in crescendo joango da”\nBidaltzailea:Raul Perez 2013-04-01 2013-03-31 Hemen argitaratua:Euskal Herriko Itzulia, Lehiaketak, TxirrindularitzaEtiketak: Euskal Herriko ItzuliaUtzi iruzkina Itzulia in crescendo joango da bidalketan\nGaur ospatu da Lizarran Miguel Indurain Sari Nagusia. Hurrengo egunetan gure errepideetan biziko dugun lasterketetan lehena. Astelehenean Euskal Herriko Itzulia hasiko da eta datorren igandean ospatuko da Udaberri sari nagusia Zornotzan. Continue reading “Motorrak berotzeko, Indurain Saria”\nBidaltzailea:Piban 2013-03-31 Hemen argitaratua:Analisia, Beste lasterketakEtiketak: Euskal Herriko Itzulia, lizarra, miguel indurain sari nagusia, udaberri sariaUtzi iruzkina Motorrak berotzeko, Indurain Saria bidalketan


URA ETA SANEAMENDUA – Saluganda Elkartea\nUgandako landa eremu askotan, Buikwen bezala, eskola eta komunitateetako ura eta saneamendua hobetzeko beharra dago. Behar horri erantzunez proposamen hau diseinatu da.\nKomon lehorrek edo Ecosanek, beren diseinuari esker, gorozkiak gernutik banatzea eta ongarri gisa erabiltzea ahalbidetzen dute (aldez aurretik higienizazio eta konpostatze tratamendua emanda). 2013. eta 2018. urteen artean, mota horretako komon bana eraiki genuen eskola bakoitzean (6. irudia). Ordutik, urtero, Jimmy Katende bertako koordinatzaileak prestakuntza-tailer batzuk egiten ditu eskoletan. Tailer horietan, ikasleek errauts-kubeta bat gehitu behar dutela gogorarazten dute (eskolako egurrezko sukaldetik datorrena; 7. irudia), gorozkiak deshidratatzeko eta pH-a altxatzeko, horrela usain txarrak eta patogeno fekalak desagerraraziz (Neiker-Tecnaliako laborategietan egindako analisien arabera). Urtero, eskularruak eta maskarak banatzen ditugu, beheko depositua beteta dagoenean segurtasunez atera dezaten.\n2015ean Kisimba Schoolen eraikitako Ecosan komonak, Buikwe barrutian.\nKomonaren beheko solairua, bertan gorozkiak errautsarekin nahastuta konpostatzen dira.\nKomonaz gain, 2013tik 10.000L-ko edukiontziak jarri ditugu euri-ura biltzeko eta eskola bakoitzak patogeno fekalik gabeko ur-iturria izan dezan. Hori bait da, hain zuzen ere, proiektuarekin hasi ginenean ikasleak gaixotu eta eskolara ez joateko arrazoi nagusia. Proiektuan parte hartzen duten 7 eskolek ur bilketa horretarako beharrezko instalazioa dute (irudian).\nBildutako uraren metal astunen edukiak giza kontsumorako gomendagarriak diren kalitate-estandarrak betetzen ditu, Neiker-Tecnaliaren laborategietan egindako analisien arabera.\n10.000 l-ko edukiontzia, Good Samarithan Schoolen, Mukonon.


“Sortzen oso zailak diren kultura egiturak ezin ditugu gauetik goizera alperrik galtzen utzi” | Hitzen uberan\n← Bertol Arrietaren liburu gomendioa\nSirena-hotsak, liburu aurkezpena →\n“Sortzen oso zailak diren kultura egiturak ezin ditugu gauetik goizera alperrik galtzen utzi”\nAnder Iturriotz EIE-ko lehendakaria, Galeuscatik bueltan\nDonostiako Udaleko Euskara Zerbitzuak eta Euskal Idazleen Elkarteak plazaratu dute, elkarlanean, “Su haietatik hitz hauek” liburuxka eta www.suhaietatik.com web orria. Atzoko albistean aipatzen genuen moduan, Aritz Gorrotxategi idazlea izan da liburuxkaren egilea. Juan Karlos Izagirre Donostiako alkateak eta Ander Iturriotz Euskal Idazleen Elkarteko lehendariak hartu zuten parte aurkezpen ekitaldian. Galeuscatik iritsi berri zen Ander Iturriotz, eta handik ekarritako hausnarketen berri eman zuen. Egoera zaila izanik ere, “oso garrantzitsua da erakundeek eta bestelako eragileek egin dezaten gogoeta”, iradokizun hori egin zuen EIEko lehendakariak, Donostiako udal ordezkarien aurrean. “Kultura ezin da utzi bigarren maila batean, krisiak ezin dizkie aitzakiak eman kultura desager dadin. Sortzen oso zailak diren kultura egiturak ezin ditugu gauetik goizera alperrik galtzen utzi”.\n“Krisiak bizi gaituela oso nabarmena da, eta badakigu krisi ekonomiko hau nola kudeatu den. Eta krisi ekonomiko hau zertarako izan den erabilgarri, alegia lehen indartsuak zirenak indartsuago bihur daitezen. Eta lehen txiroak zirenak txiroago atera daitezen. Hori begibistakoa da baina horri buruz ez dagokigu guri hitz egitea. Baina bai krisiaren krisiaz. Maila kulturalean ere, krisia ari dira erabiltzen batez ere kultura txikiak, hizkuntza txikiak eta literatura txikiak itotzeko. Eta Galizian ospatu berri den Galeuscan hau argi eta garbi geratu da”, azaldu zuen Ander Iturriotzek Donostian, Su haietatik hitz hauek liburuxkaren aurkezpenean.\nEgitura kulturalak, kolokan\nWert legeak gauzak ez dituela errazten esatera etorri zen EIEko lehendakaria: “Badakizue Wert legea hor dugula, zeinak kultura eta hizkuntza txikientzako gero eta espazio urriagoak uzten dituen. Pontevedran, Galeusca egunetan, izan dugu galiziarren egoera ezagutzeko abagunea, eta oso egoera kritikoan daude. Oso momentu gordina bizi dute kulturalki. PPren gobernuak, orohar, suntsitu egin ditu garai batean lan eta ahalegin handiz eraiki ziren egitura kulturalak. Argitaletxeak, aldizkariak eta egunkariak (A Nosa Terra egunkari historikoa) desagertzen ari dira… Idazleak ere oso egoera larrian ari dira jausten”.\nIdazleen konpromisoa, sendoa\nIdazle asko egoera jasan ezinean daudela adierazi zuen Ander Iturriotzek. Baina hala eta guztiz ere, “sortzaileek eta, sortzaileen barruan idazleek, beren hizkuntzarekiko eta beren literaturarekiko konpromisoa berritu dute. Alegia, badakite gorriak ikusiko dituztela hemendik aurrera, baina badakite ezin diotela utzi orain arte egin duten lanari”. Konpromiso sendoa sumatu zuen Galeuscan, baina amorrua ere oso nabarmena zela.\nEgoera larria delako, “oso garrantzitsua da erakundeek eta bestelako eragileek egin dezaten gogoeta”, iradokizun hori egin zuen Ander Iturriotzek, Donostiako udal ordezkarien aurrean. “Kultura ezin da utzi bigarren maila batean, krisiak ezin dizkie aitzakiak eman kultura desager dadin. Sortzen oso zailak diren kultura egiturak ezin ditugu gauetik goizera alperrik galtzen utzi”.\n“Oso lan txukuna egiten ari zarete”\nZentzu honetan, Euskal Idazleen Elkarteko lehendakariak eskertu nahi izan zion Donostiako alkateari eta “Donostiako Udalean kulturarengatik eta euskarazko sormenaren alde lanean ari zareten guztiei. Oso lan txukuna egiten ari zarete eta eskatuko nizueke gogoeta egin dezazuen, egiten ari zareten lana oso garrantzitsua delako momentu honetan. Lan horrek, neurri batean, eusten baitu euskal industria kulturala”.\nGaleusca egunetan adostutako idatzia\n[Do 25 de outubro de 2013 ao 27 de outubro de 2013]\n2013ko urriaren 25, 26 eta 27an Galeuska Federazioa Pontevedran bildu delarik, haur eta gazte literaturako gaiaren inguruan, proposamen hauek aurkeztu nahi ditugu, etorkizunari zein formatu berriei egokitze aldera burutuak:\n1- Bizi-bizia izango den haur eta gazte literaturaren aldeko sormen-apustua egiten jarraitzeko beharra ikusten dugu, ikusgarritasunari eutsiko dion literatura, bategilea, balore finkatzailea, estereotipo eta aurriritzien suntsitzaile, geure iruditeria propioan eta gutako bakoitzaren lurraldeko hizkuntzan sustraitua, beste kulturekin elkarlotzen lagunduko duena. Amets egiten jarraitzeko idazten dugu, errealitatea aldatzen laguntzeko, beti ere jendartea indartzen eta elkarretaratzen lagunduko duten alternatiba askatzaileetatik abiatuta.\n2- Ezinbesteko garrantzia dauka irakurle berriak eta idazle berriak hezitzea eta sostengatzea, nola eskolaren bitartez, hala elkarlana posible egingo duten gizarteratze modu posible guztien bidez, horretarako dauden plataforma eta bitartekariak erabiliz, literatura idatziaren lantegiak, esaterako, edo irakurle taldeak, disziplinen arteko ekintzak, sare sozial espezializatuak, blogak… eta orohar erabilgarri diren euskarri guztiak, tradizionalenak edota teknologikoki berritzaileenak suerta litezkeenak.\n3- Erne gaude gure literaturen aurka datozen mehatxuen aurrean, beren baloreak barrenustu nahi dituzten ukamenen aurrean; arazo ezberdinen aurrean gogoeta eta eztabaida egin ondoren, gure sortzaile lanarekin jarraitzeko konpromezu ilusioz betea berresten dugu, bai norbanako gisan, baita beste kultur eta gizarteko alorrekin erlazionatuta dagoen kolektibo gisan ere.\n4- Bestalde, eta pasa den martxoan Galeusca Federazioak LOMCEren aurka idatzitako txostenean esandakoarekin bat eginez, salatu nahi dugu lege hori, zeinak hezkuntza estatusa murrizten dion gure hizkuntza propio eta ofizialei. Hizkuntza horiek dira, guretzat, gure herrialdeen nortasun sinbolo, eta bere alor desberdinetan korpus literario bat ematen diogunon lan-tresna. Lege horren izaera atzerakoi eta bir-zentratzailea garbi ikusten da Galizia, Valentzia eta Balear Uharteetan aplikatzen ari diren dekretuetan, eta ezagupen horrek haien mobilizazioekin bat egitera garamatza.\n5- Amaitzeko, Jabego Intelektualaren lege berri baten tramitazioaren aurrean, sortzaileon eskubideen aurka gauzatzen ari diren murrizketa berriekiko kezka agertu nahi dugu, eta baita eskubideon kudeaketa elkarteak xehatzeko dauden ahaleginen aurrean ere, bereziki, CEDROrekin gertatzen ari dena, idazleok batzen eta defendatzen gaituena, bere iraupena arrisku larrian jarriz.


Argitaratua: 2022-04-06 16:04\nEibarko foball-zaletuaren 40. edizio jokatzen dihardute bailarako hainbat futbolari afizionatuk, eta bi jardunaldiren faltan eskuratu du Ligako titulua Bar Txoko taldeak.\nArgitaratua: 2022-04-06 16:01\nHamaikasax saxofoi jotzaile gazteen lehiaketa izan zen asteburuan Inazio Bereziartua musika eskolan, eta arduradunek esandakoaren arabera, giro onean joan zen.\nArgitaratua: 2022-04-06 15:50\nElgoibarko Udalak salatu du azken asteotan "nabarmen ugaritu" direla igogailu publikoen eta eskailera mekanikoen kontrako erasoak.\nArgitaratua: 2022-04-06 14:33\nMaiatzeko ferian berreskuratuko dute hileko azken zapatuko feriako txosna, eta hura kudeatzeko interesa duten elkarteek izena eman beharko dute.\nArgitaratua: 2022-04-06 13:18\nMintxetan hasi eta amaituko da domekan (apirilak 10) Valentin Romeraren Oroimenezko txirrindulari lasterketa.\nArgitaratua: 2022-04-06 12:49\n“Inor ez da ilegala. Eskubide guztiak denontzat”, lemapean Ongi Etorri Errefuxiatuak elkarteak hasitako kanpainarekin bat egin du Mendaroko Tratu Onen Aldeko Taldeak, eta ostiralean sinadura bilketa egingo dute.\nArgitaratua: 2022-04-06 12:38\n2015 eta 2010 urteen artean jaiotako 101 haurrek eta gaztek hartuko dute parte Elgoibarko Udal Kirol Patronatuak antolatzen duen Aste Santuko Kirol Campusean.\nArgitaratua: 2022-04-06 11:47\nHeriotzari buruzko jardunaldien barruan, heriotza duina izango du hizpide Iñaki Peña medikuak eguen honetan, apirilak 7, Elgoibarren emango duen hitzaldian.\nArgitaratua: 2022-04-05 16:32\nKorrikaren emozioa bizitzeko gogoz zeuden eskola umeak ere, -2019an egin baizuten azkenengoz Korrika Txikia-, eta irakasleek nahikoa lan izan dute korrikalari gaztetxoen grina eusten eta baretzen.\nTrinitateetako danborradarako kartela aukeratzeko lehiaketa abian da\nArgitaratua: 2022-04-05 13:52\nEkainaren 11n, 23:00etan, egingo da aurten nagusien danborrada Trinitate jaien barruan, eta Atabal elkarteak danborrada iragartzeko kartel lehiaketa antolatu du.\nArgitaratua: 2022-04-05 11:12\nAtxutxiamaika eta Udal Ludoteka udako aisia eskaintza prestatzeko lanetan ari dira, eta eskaintza hori erabiltzaileekin eurekin adostu nahi dute. Horretarako, hainbat bilera egingo dituzte, adin tarteka banatuta.\nJavi Goitia eta Onditz Iturbe izan dira azkarrenak Kilimon Trail lasterketan\nArgitaratua: 2022-04-04 14:24\nMendi lasterketa gutxi erabakitzen diren moduan erabaki zen zapatuan Kilimon Trail lasterketako gizonezkoen podiuma: lau lagunen arteko esprintean.\n58 lagunek eman dute izena eskalada ikastaroan\nArgitaratua: 2022-04-04 13:23\nEskaladaren hastapenei buruzko ikastaroa hasiko dute gaur Olaizagako rokodromo berrituan.\nArgitaratua: 2022-04-01 15:56\nElgoibarko eta Mendaroko 27 elkartek eta norbanakok eskuratu dituzte Korrikako kilometroak, eta horietako ordezkariek eraman dute lekukoa gaur 22. Korrika Elgoibartik barrena pasa denean. Hona, irudietan.\nArgitaratua: 2022-04-01 12:24\nAtzo abiatu zen Korrika Amurriotik, eta Donostiara arteko bidean, gaur iritsi da Elgoibarrera. Eibartik etorri da euskararen lekukoa, eta gure herria zeharkatu ostean Plaentxiarako bidea hartu du.\nElgoibarko eta Mendaroko 27 lekuko eramaleak, argazkitan\nSaxofoi jole gazteen txapelketak eta Udal Musika Bandaren kontzertuak bat egingo dute asteburuan\nArgitaratua: 2022-04-01 10:06\nHamaikasax Saxofoi Elkarteak eta Inazio Bereziartua musika eta dantza eskolak antolatuta, saxofoi jotzaile gazteentzako Hamaikasax Nazioarteko saxofoi lehiaketa jokatu dute asteburuan musika eskolako auditoriumean.\nUdalbatzaren osoko bilkurak zuzenean ikusteko streaming sistema izango du Elgoibarko udaletxeak\nArgitaratua: 2022-04-01 09:53\nElgoibarko Udaleko plenoak streaming bidez jarraitu ahal izango dituzte herritarrek aurrerantzean.\nArgitaratua: 2022-03-31 18:42\nLatinoamerikako komunitate linguistiko ezberdinetako ordezkariak izan genituen bisitan barikuan Elgoibarren. Garabide Gobernuz Kanpoko Erakundeak antolatuta, hilabeteko egonaldia egiten ari dira Euskal Herrian, eta Elgoibarko Izarra ezagutzera etorri ziren gurera.\nAndrea Arregi: “Berriz ere aukeratu beharko banitu ikasketak, medikuntza aukeratuko nuke”\nArgitaratua: 2022-03-31 18:18\nAndrea Arregik (Elgoibar, 1997) medikuntza ikasketak egin ditu Euskal Herriko Unibertsitatean. Ekainean amaitu zuen gradua, eta ordutik Oviedon egon da, BAME (Barruko Mediku Egoiliar) azterketa prestatzen. 13.000 lagunetik gora aurkeztu dira aurten azterketa horretara, eta Arregik 489. nota onena atera du.\nArgitaratua: 2022-03-31 14:56\nEguraldi iragarpenaren ondorioz, barikuan egitekoak ziren Korrika Txikia bertan behera lagatzea erabaki dute Elgoibar Ikastolako eta Herri Eskolako arduradunek.\nUkrainako gerra islatu du Gemma Monrealek kuadro batean\nArgitaratua: 2022-03-31 14:32\nErrusiaren inbasioa hasi eta lehenengo bonbak Ukrainan erortzen ikusi zituenean piztu zitzaion amorrua islatu du Gemma Monrealek bere azken koadroan.\nUdalak 5.000 euroko diru-laguntza emango dio Txankakua Merkatarien Elkarteari\nArgitaratua: 2022-03-31 14:02\nElgoibarko Udalak eta Txankakua Merkatari Elkarteak hitzarmena adostu dute tokiko merkataritza sustatzeko, eta horren baitan, Txankakuak 5.000 euroko laguntza jasoko du aurten.\nBuruhandi berriak apirilaren 30ean irtengo dira kalera estreinakoz\nArgitaratua: 2022-03-31 11:03\nHerriko hainbat ume eta gaztetxo irrikaz zain dauden egunaren berri eman du Udalak, buruhandi berriak lehendabizikoz kalera irtengo diren eguna noiz izango den, alegia.


Segurtasuneko ingeniaritza-proiektuak - Segurma\nEnpresa eta partikularrentzat segurtasun-konponbideak diseinatzea\nSegurtasun-proiektu integralak partikularrentzat eta enpresentzat\n35 urte baino gehiago segurtasun-proiektuak diseinatzen\n35 urte baino gehiago daramatzagu gure bezeroentzat berariazko segurtasun-konponbideak ikertzen eta diseinatzen; beraz, kalitate bikainena bermatu ahal dizugu Segurtasun Proiektuak egiten eta ezartzen, zure etxea edo enpresa edozein ezustekotik osorik babesteko.\nEstaldura ematen dugu segurtasun-eremu guztian; beraz, zure negozioarentzat segurtasun plan integrala eskaintzeko gai gara: proiektuak diseinatzea, instalatzea, mantentzea eta gure Alarmen Zentral Hartzailetik ikuskatzea.\nSegurtasun-konponbide aurreratuak eskaintzen dizkiegu enpresa handiei, industria-instalazioei, eraikin publikoei, etc. Galdetu, eta zure beharren neurrirako segurtasun-proiektua egingo dugu. Zure esanetara gauzkazu.\nGure Alarmen Zentral Hartzailera konektatuta\nSegurman geure Alarmen Zentral Hartzailea dugu, 3082. zenbakiduna, Barne Ministerioak homologatuta\nZentral horri esker, zure Segurtasun Proiektu Integralek azkartasun eta eraginkortasun handienak izango dituzte alarmak jotzen badu, eta kasuan kasuko operatibo egokiena aktibatuko du. Horrela, babestutako zona guztien segurtasuna, mantentzea eta ikuskapena berma ditzakegu urteko 365 egunetan, eguneko 24 orduetan.\nSegurtasun-adituak, ingeniariak eta teknikariak ditugu, segurtasun-proiektu bakoitza disenaitu, instalatu eta monitorizatzeko prozesu guztia ikuskatzeaz arduratzen direnak.\nSegurtasun integraleko proiektu pertsonalizatuak\nSegurtasun integraleko zerbitzu hauek eskaintzen ditugu:\nEra guztietako segurtasun-sistemak integratzen ditugunez, eremu hauetan garatzen ditugu segurtasuneko ingeniaritza-proiektuak:\nZure beharretara egokitutako segurtasun-proiektua\nGure Segurtasun Integraleko Proiektuak modu esklusiboan eta pertsonalizatuan diseinatu dira bezero bakoitzaren beharrak betetzeko, instalazioaren tamaina edozein dela ere.\nGure segurtasun-adituak zure enpresaren edo eraikinaren alde ahulak antzemateaz arduratzen dira, baita hori erabat babesteko segurtasun-azterketa egiteaz ere.\nModu integralean lantzen dugu sektorea, zuri edozein segurtasun-arlotako merkatuko babes- eta monitorizazio-konponbide aurreratuenak eskaintzeko.\nKontsultatu orain zure instalazioetarako egokiena den Segurtasun Proiektu Integrala


Donostiako Jazzaldia 2021: Jean Toussaint Quintet - Kulturklik\nDonostiako Jazzaldia 2021: Jean Toussaint Quintet\nDonostia-San Sebastián 2021(e)ko Uztailak 24\nJean Toussaint (saxo tenorra), Voro García (tronpeta), Antonio Mazzei (pianoa), Marc Cuevas (kontrabaxua), David Xirgu (bateria)\nJean Toussaint 1960an jaio zen Saint Thomas-en (Birjina uharteak) —Sonny Rollinsen ama ere bertakoa zen— eta laster joan zen New Yorkera bizitzera. 1970eko hamarkadaren amaieran Berklee College Of Music ospetsuan ikasi zuen, eta Wallace Roneyrekin batera jotzen hasi zen. 1982 eta 1986 urte bitartean, Art Blakey and the Jazz Messengers taldeko kide izan zen; Jazzaren historiak izan duen talde garrantzitsuenetako bat, garai guztietako bateria onenetako bat buru zuena. Messengers taldean, hainbat bira eta grabazio egin zituen, besteak beste, musikari hauekin: Terence Blanchard, Lonnie Plaxico, Donald Harrison eta Mulgrew Miller.\nToussaint laster egin zen ezagun fraseatzeko duen trebetasunagatik, inprobisatzeko bere gaitasunagatik, eta bere teknika instrumental harrigarriarengatik. Nazioarteko Jazzaren eszenako musikari ospetsu ugarik jarri zuten konfiantza bere zerbitzuetan, baita animatu ere lider gisa karrera bat has zezan. Kritika espezializatuak musikari honen artea goraipatu du, eta saxo tenorraren modernotasunari —bere garaian besteren artean John Coltrane eta Sonny Rollins musikariak aitzindari zituenari— jarraitasuna eman dion Jazzman gisa kokatu du, tradizio hori gaur arte helarazi eta zentzu garaikide sakon eta ukaezin bat eman diona.\n1987an Europara aldatu zuen Toussaintek bere ohiko bizilekua. Harrezkero, ibilbide garrantzitsua egin du lider gisa bere proiektuetan,eta deitu ere egin izan dute musikari historikoekin jotzeko, haien artean McCoy Tyner, Gil Evans, Max Roach, Horace Silver eta Cedar Walton gailenekin.\nToussainti maisutasun handiko musikariek lagunduko diote: Voro García tronpetista valentziarra, Antonio Mazzei pianista venezuelarra, eta Marc Cuevas eta David Xirgu katalanak, bata kontrabaxuan eta bestea baterian.


Fiskalitatea itzultzaileentzat: oinarrizko argibideak autonomoentzat - 2008 — EIZIE Elkartea\nJoan zen ekainaren 20an eta 21ean Fiskalitatea itzultzaileentzat: oinarrizko argibideak autonomoentzat ikastaroa antolatu zuen EIZIEk Donostian.\nHelburua autonomo ari diren edo autonomo aritu nahi duten itzultzaileentzat fiskalitate kontu zenbait argitzea edo argitzeko bidea ematea zen, eta bete ere ondo bete zen helburua, bertaratutakoen balorazioaren arabera.\nArantza Gorriz DOSERSA enpresako adituaren azalpenei esker, zenbait itzultzailek zehatzago egingo dituzte beren kontuak aurrerantzean. IAEn eta autonomotan izena ematen den unetik, urte osoko deklarazioetara, jardueraren liburuetara eta fakturaziora: nahasgarri diren kontzeptuak argitzeko parada izan zen bertan, eta baita kasu ezberdinen azterketa egitekoa ere.\nGaia korapilatsua izanik, beldur barik ibili ziren ikasleak kasuistika ezberdinen araberako fakturak egiten, dokumentuak betetzen.\nAurrerantzean lana errazago egingo zaielakoan gaude.\nEIZIEk eskerrak ematen dizkie parte hartzaileei eta baita irakasleari berari, ikastaroa posible egin izanagatik.\nIkastaro honek, bestalde, CEDROren laguntza jaso zuen.


Montchâlons - Wikipedia, entziklopedia askea.\nArrancy, Bièvres, Chérêt, Festieux, Orgeval, Parfondru, Ployart-et-Vaurseine eta Veslud\n47 (%52.8) 37 (%41.6)\nMontchâlons Frantziako udalerri bat da Aisne departamenduan dagoena, Frantzia Garaia eskualdean. 2013an 61 biztanle zituen.\n2007an udalerrian erroldatutako biztanleak 67 ziren. Familiak 28 ziren, horien artean 12 pertsona bakarrekoak ziren (12 bakarrik bizi ziren gizonak), 8 seme-alabarik gabeko familiak ziren eta 8 seme-alabarik gabeko bikoteak ziren.\n2007an 42 etxebizitza zeuden, 31 familiaren etxebizitza nagusia ziren eta 11 bigarren erresidentzia ziren. 40 etxeak ziren eta 2 apartamentuak ziren. 31 etxebizitza nagusietatik 19 bere jabearen bizilekua ziren, 11 alokairuan okupaturik zeuden eta 1 doan lagata zegoen; 3 etxek bi gela zituzten, 5 etxek hiru zituzten, 9 etxek lau zituzten eta 14 etxek bost zituzten. 19 etxek euren parking plaza propioa zuten azpian. 14 etxetan ibilgailu bat zegoen eta 13 etxetan bat baino gehiago zituzten.\nMontchâlons udalerriko biztanleria-piramidea 2009an .\n2007an lan egiteko adina zuten pertsonak 48 ziren, horien artean 34 aktiboak ziren eta 14 inaktiboak ziren. 34 pertsona aktiboetatik 33 lanean zeuden (20 gizon eta 13 emakume) eta 1 langabezian (1 gizon). 14 pertsona inaktiboetatik 8 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.\n2000. urtean Montchâlons udalerrian 3 nekazaritza-ustiategi zeuden.


Maider Unda gonbidatu, 'Gure Kasa'n | El Diario Vasco\nTelevisiónMaider Unda gonbidatu, 'Gure Kasa'n\nMaider Unda gonbidatu, 'Gure Kasa'n\nBorroka librean ibilbide bikaina osatu zuen kirolariaki gaur egun zertan dabilen kontatuko du\nBorroka librean lorpen itzelak eskuratu zituen Maider Unda kirolaria hartuko dute gonbidatu astearte honetan 'Gure Kasa' saioan. Gaur egun artzaina eta gaztagilea da Maider eta hor ere gogor borrokatu behar izaten du. Bere ibilbideaz hitz egitera eta ondo pasatzera etorriko da ETB1eko saiora.\nNerea Aliasek Oroitzapenen kaxa ekarriko du. Gasteizen izan da Maiderrentzako mezu eta sorpresa atseginak biltzen.\nBestalde, Aitor Frantsesena Gorka Zubeldiarekin izango da. Duela 15 urte istripua izan zuen lanean eta horregatik hanka moztu behar izan zioten. Mendia maite du, bertan ibiltzen da korrika eta halaxe egin ditu hiru handiak (Gorbeia, Anboto eta Aizkorri), lasterka.\nAzkenik, Iban Garcia eta Maite Azpiazu zientzia munduan murgilduko dira.\n'Gure Kasa' 21:30ean izango da ikusgai ETB1en eta eitb.eus-en.\n«Yo era de lechuga y pechuga» Sexu abusuak haurtzaroan, 'Ur Handitan' saioan


Artedramaren ADEL laborategiaren berri, EHAZEko Itziar Eliasen eskutik - Arrosa\nArtedrama Arte Eszenikoen Plataforma, ekintza, drama, antzerkia eta artearen lengoaiak ikertu eta sortzeko bokazioarekin jaio zen 2007an Ander Lipusen gidaritzapean. Hainbat zutabek eusten diote plataformaren sabaiari, eta horietako bat izango dira, seguru asko, gaur zortzi hasi eta apirilaren 22an amaituko diren ADEL euskal laborategiko topaketak. Aurten, hamabigarrenez antolatu dituzte, Aulestin. Egitarauaren lagin bat gurera ekartze aldera, EHAZE Euskal Herriko Antzerkizale Elkarteko kolaboratzaile Itziar Eliasekin hitz egin dugu.\nPosted in ZebrabideaTagged #adel #antzerki #artedrama #aulesti #ehaze #euskal laborategi #itziar elias #portada #topaketa\nIrati Brabo: "Puntuala izatetik, gizartea eraikitzera pasa behar da haurren partaidetza"


Irekia Eusko Jaurlaritza - Gobierno Vasco :: Artolazabalek Fekoor-en egunean parte hartu du, telematikoki\nArtolazabalek Fekoor-en egunean parte hartu…\nSailburuak esan du oztopoak ezabatzeko eta “gero eta bidezkoagoa, zuzenagoa eta solidarioagoa den gizartea lortzeko” lan egingo duela\nBeatriz Artolazabal Eusko Jaurlaritzako Berdintasun, Justizia eta Gizarte Politiketako sailburuak, gaur, bideo baten bidez, Fekoor Egunean parte hartu du; Fekoor Gutxitasun Fisikoa eta/edo Organikoa duten Bizkaiko Pertsonen federazio koordinatzailea da.\nBideoan, Artolazabalek honako hau esan du: “Urkullu lehendakariak nire taldearen gainean konfiantza duela erakutsi du, eginkizun zaila baina beharrezkoa betetzeko: oztopo horiek ezabatzeko aurrera egitea, gizartea gero eta bidezkoagoa, zuzenagoa eta solidarioagoa izan dadin”.\n“Erronkak ilusioa eragiten digu”, esan du. Hori horrela, sailburuak nabarmendu du Eusko Jaurlaritzak Euskadiko hirugarren sektore sozialeko erakundeekin egiten duen lankidetzako lana, eta, esan duenez, “ilusioa partekatzen dugu”. Orain bide berriari ekingo diogu, eta, beraz, Berdintasun, Justizia eta Gizarte Politiketako Sailean aliantzak izaten jarraituko duzuela adierazi nahi dizuet”.\nartolazabal_mezua.mp4 200 MB


ZerNola - Lapikoa - Dunak eraikitzen\nLapikoan / Artikuluak / Ingurumena\n2012/12/01 Arantxa Txintxurreta\nBatzuetan sareak izaten dira, besteetan zumezko horma moduko batzuk. Hondarretan sartzen dira, eta haizeak haien kontra jo ohi du. Hondarra pilatzeko jartzen dira oztopo horiek, dunak sor daitezen, eta hondarrak ihes egin ez dezan.\nZein hondartzak galduko du hondarra lehenago, dunak dituenak ala dunarik gabekoak? Dunarik gabekoak, noski!\nDunak hondar-multzoak dira, eta haizeak mugitu egiten ditu, dunaren alde bateko hondarra beste aldean pilatuz. Zailagoa da dunetako hondarra urrutira eramatea, dunarik gabeko hondartza lau bateko hondarra eramatea baino.\nZuk zeuk egin dezakezu proba etxean: hondarra mugitu egiten da, eta oztopo baten babesean pilatu egiten da.\nToki lehor eta lau bat, edo egurrezko ohol zabal bat\nMetalezko auto txikiak, jostatzeko erabiltzen dituzun horiek\nBota hondarra egurrezko oholaren gainera (mahai bat izan daiteke). Eskuarekin, zabaldu ongi hondarra, eta lautu. Jarri autotxoak nahi duzun tokian, eta hondoratu apurtxo bat hondarretan.\nMahaiaren albo batetik, baina mahaitik ez oso hurbil, eman haizea ile-lehorgailuarekin (eskatu laguntza heldu bati).\nPilatu da hondarrik autoen inguruan? Autoak estalita geratu dira? Kontuz, ile-lehorgailuak indar handia baldin badu, hondar guztia mahaitik behera botako dizu, eta hondarrik gabe geratuko da zure hondartza!


About: Kalmarko Batasuna\nKalmarko Batasuna izenaz da ezaguna Eskandinaviako hiru monarkiak (Suedia, Danimarka eta Norvegia) bat eginda sortutako eskandinaviar estatua. Hiru monarkiak Margarita I.a Danimarkakoa buru zela batu ziren, Norvegia eta Danimarkako erregina izendatu baitzuten 1387an, eta Suediakoa 1397an. Hala, eratzen zuten gaur egungo hiru erresumak ez ezik, haien menpeko beste lurralde batzuk (Faroe uharteak, Islandia, Groenlandia eta Finlandia (Suediarena zena)) ere hartzen zituen eskandinaviar erresuma handi bat sortu zen.\nKalmarko Batasuna izenaz da ezaguna Eskandinaviako hiru monarkiak (Suedia, Danimarka eta Norvegia) bat eginda sortutako eskandinaviar estatua. Hiru monarkiak Margarita I.a Danimarkakoa buru zela batu ziren, Norvegia eta Danimarkako erregina izendatu baitzuten 1387an, eta Suediakoa 1397an. Eskandinaviar erresumak, zenbait alditan, XIV. mendean, ezkontzen bidez, batasun politiko bat lortzen saiatu ziren. Lehen batasuna, 1319an lortu zen, Suedia eta Norvegiaren artean. Beranduago, hiru erresumak izango ziren Batasuneko zati, Margarita Danimarkakoa eta Hakon Norvegia eta Suediakoaren arteko ezkontzarekin. Hala, eratzen zuten gaur egungo hiru erresumak ez ezik, haien menpeko beste lurralde batzuk (Faroe uharteak, Islandia, Groenlandia eta Finlandia (Suediarena zena)) ere hartzen zituen eskandinaviar erresuma handi bat sortu zen. Hala ere, eskandinaviar erresuma ez zen sendotu. Suediako aristokraziak Danimarkari ezinikusia zion, Danimarkak, batasunaren barnean, potentzia nagusitzat jokatzen baitzuen. Suediarren zenbait matxinadaren ondoren (1444-1446, 1464 eta 1521eko behin betikoa), batasuna 1523an desagertu zen, eta Gustavo I.a Suediakoa aukeratu zuten Suediako errege. Danimarkak eta Norvegiak, berriz, batera jarraitu zuten 1814 arte. (eu)\nRoyal Standard of Norway.svg\nSeal of Margaret I of Denmark 1390.svg\nKalmarko Batasuna izenaz da ezaguna Eskandinaviako hiru monarkiak (Suedia, Danimarka eta Norvegia) bat eginda sortutako eskandinaviar estatua. Hiru monarkiak Margarita I.a Danimarkakoa buru zela batu ziren, Norvegia eta Danimarkako erregina izendatu baitzuten 1387an, eta Suediakoa 1397an. Hala, eratzen zuten gaur egungo hiru erresumak ez ezik, haien menpeko beste lurralde batzuk (Faroe uharteak, Islandia, Groenlandia eta Finlandia (Suediarena zena)) ere hartzen zituen eskandinaviar erresuma handi bat sortu zen. (eu)\nKalmarko Batasuna (eu)


Fontrailles - Wikipedia, entziklopedia askea.\n43° 20′ 38″ N, 0° 21′ 19″ E / 43.3439°N,0.3553°E / 43.3439; 0.3553Koordenatuak: 43° 20′ 38″ N, 0° 21′ 19″ E / 43.3439°N,0.3553°E / 43.3439; 0.3553\nSarraguzan, Barcugnan, Duffort, Manas-Bastanous, Bernadets-Debat, Sadournin eta Trie-sur-Baïse\n74 (%49) 77 (%51)\nFontrailles (frantsesez eta ofizialki: Fontrailles) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 151 biztanle zituen.\n2007an Fontrailles udalerrian erroldatutako biztanleak 151 ziren. Familiak 60 ziren, horien artean 12 pertsona bakarrekoak ziren (12 bakarrik bizi ziren gizonak), 28 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 81 etxebizitza zeuden, 63 familiaren etxebizitza nagusia ziren, 13 bigarren erresidentzia ziren eta 5 hutsik zeuden. 79 etxeak ziren eta 1apartamentu bat zen. 63 etxebizitza nagusietatik 55 bere jabearen bizilekua ziren, 5 alokairuan okupaturik zeuden eta 3 doan lagata zeuden; 2 etxek bi gela zituzten, 4 etxek hiru zituzten, 17 etxek lau zituzten eta 40 etxek bost zituzten. 35 etxek euren parking plaza propioa zuten azpian. 24 etxetan ibilgailu bat zegoen eta 35 etxetan bat baino gehiago zituzten.\nFontrailles udalerriko biztanleria-piramidea 2009an .\n2007an lan egiteko adina zuten pertsonak 93 ziren, horien artean 64 aktiboak ziren eta 29 inaktiboak ziren. 64 pertsona aktiboetatik 62 lanean zeuden (31 gizon eta 31 emakume) eta 2 langabezian zeuden (2 emakume eta 2 emakume). 29 pertsona inaktiboetatik 17 erretiraturik zeuden, 3 ikasten zeuden eta 9 "bestelako inaktibo" gisa sailkaturik zeuden.\n2009an Fontrailles udalerrian 57 unitate fiskal zeuden, 145 pertsonek osaturik. Pertsona bakoitzeko diru-sarrera fiskalaren mediana urteko 17.227 euro zen.\n2007an zeuden 7 komertzioetatik, 1 erauzte enpresa zen, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 3 zerbitzu enpresak ziren.\n2000. urtean Fontrailles udalerrian 28 nekazaritza-ustiategi zeuden, 494 hektarea erabiltzen.\nSarraguzan (2,1 km)\nTrie-sur-Baïse (2,8 km)\nManas-Bastanous (3,0 km)\nBernadets-Debat (3,4 km)\nMont-de-Marrast (4,2 km)\nLalanne-Trie (4,3 km)\nDuffort (4,6 km)\nSadournin (4,9 km)\nCastex (5,3 km)\nSadeillan (5,4 km)\nAntin (5,7 km)\nMazerolles (5,8 km)\nBarcugnan (5,9 km)\nBNF: 152705570 (data)\nOrriaren azken aldaketa: 11 azaroa 2020, 08:38.


Diagnosia, auzolana eta mus txapelketa asteburuan, Gaztetxeak antolatuta - Uztarria (Azpeitia)\nDiagnosia, auzolana eta mus txapelketa asteburuan, Gaztetxeak antolatuta\n2011ko mar. 25a, 11:03\nEkologismoaren inguruko solasaldia egingo dute gaur, 20:00etan hasita, gaztetxean\nBihar, zapatua, auzolana egingo dute goizean eta, arratsaldean, mus txapelketa\nOrain dela bost urte egin zuten gisan, Azpeitiko Gaztetxea gazteei zuzenean zein zeharka eragiten dieten gai desberdinen inguruko hainbat hitzaldi eta solasaldi antolatzen hasi da. Behin hitzaldiak-eta eginda, diagnosia aterako dute. Gaur, ostirala, ekologismoa izango dute hizpide, 20:00etatik aurrera, gaztetxean bertan. Alkatea eta zinegotziak gonbidatu dituzte solasaldira eta "deialdia irekia" dela eta "nahi duen guztia" joan daitekeela adierazi dute antolatzaileek.\nBeti ere ikuspegi ekologikotik begiratuta, egun martxan dauden proiektuez, auto eta garraio publikoez, kutxaduraz, zabor bilketaz... hitz egingo dute besteak beste.\nAuzolana eta mus txapelketa\nBihar, zapatua, 10:00etan hasita, auzolana egingo dute gaztetxean. Behin txukunketa lanak bukatuta, bertan bazkalduko dute. Arratsaldean, berriz, mus txapelketa egingo dute; koadrilen arteko 3. txapelketa izango da. Segidan, afaria eta txotxa izango dira.\nJoan den urtarrilean hasi zen koadrilen arteko kirol eta joko txapelketa eta 22 koadrilek hartu zuten parte pala txapelketan. Otsailean, bigarren saioa egin zuten eta 3x3 saskibaloi partidak jokatu zituzten. Hirugarrena izango da biharkoa, eta mus txapelketa egingo dute, gaztetxean.


Kolore morez jantzi dira Herrikideko ikasleak - Tolosaldeko ataria\nKolore morez jantzi dira Herrikideko ikasleak\nHerrikide Ikastetxea 2018-11-26 07:56\nHerrikideko ikasleon artean berdintasun sena piztu da. Dena ikasturte hasieran sortu zen, udaran zehar emakumeok jasan behar izan ditugun injustiziak buruan genituela.\nBazen garaia guztion ahotan dabilen gaiari erantzuna ematen dioten ikasleek indarrak batzeko. Beti izan ditugu giza-balioen aldeko mugimenduak ikastetxean: Eguberri eta elkartasun kanpainak, belaunaldien arteko harremanak… Funtsean, ikaskuntza eta zerbitzua izenburupean sailka daitezkeen ekimenak. Hauek guztiak, ordea, irakasleek proposaturikoak dira eta oraingoan, guk, batxilergoko ikasleok, berdintasunari gure bultzada eman nahi izan diogu. Izan ere, bete-betean eragiten diguten arazoei ezin genien entzungor egin eta aurre egiteko talde feminista bat sortu dugu eskolan. Lehenengo aldiz, ikasleon iniziatibaz eratu den taldea da geurea. Ikasturte hasierarekin batera martxan jarri ginen, dagoeneko 33 ikasle gara eta gogo eta ilusio handiz ekin diogu antolakuntzari.\nJakina denez, XXI. mendean, emakumeok egoera tamalgarriak jasan behar izaten ditugu egunerokotasunean; hala nola, parrandatik etxera itzultzean pasatzen dugun beldurra edo agerian nahiz ezkutuan gertatzen diren jokabide matxistak eta mikromatxistak. Honen aurrean, talde honen proposamena eskolaren egoera aztertzea eta konpontzen saiatzea da, dagokigun eremuan zuzendu beharreko portaerak ikusten baditugu.\nGarrantzitsua iruditzen zaigu hezkidetza gazteenen artean lantzea. Askotan hitz egiten dugu gai honi buruz, baina, gutxitan sakondu. Lehenik eta behin, gure taldearen izena finkatu genuen, Herrikideko Talde Feminista (HTF). Jarraian, gure helburuak eta lan egiteko modua zeintzuk izango ziren adostu behar genituen. Antolakuntzari dagokionez, bi sail sortu ditugu: komunikazioa eta ekimenak. Lehenengoak matxismoa jasaten duen edonoren aldarrikapena edo salaketa bermatu nahi ditu, eta bigarrena eskola mailan ekintzak antolatzeaz arduratuko da.\nLehen esan bezala, gure helburuetako bat txikitatik berdintasuna jomuga duen heziketa feminista zabaltzea da. Horrez gain, pertsona kritikoak eta aktiboak nahi ditugu gure eskolan. Horretarako, gurekin komunikazioa errazteko gmail bat sortu dugu, eta bertan edozein ikaslek egoera matxista bat bizi edo ikusten badu guk lagunduko diogu.\nBestalde, ekintzei dagokienez, azaroaren 25ean Indarkeria Matxistaren Kontrako Nazioarteko Eguna dela eta, lehenengoari ekin diogu. Eta ez da azkenekoa izango. Ez, horixe.\nHERRIKIDEKO TALDE FEMINISTA


Anne Frank - Wikipedia, entziklopedia askea.\nFrankfurt am Main, 1929ko ekainaren 12a\nAlemania (1929 - 1941)\nbaliorik ez (1941 -\nMerwedeplein 37-II (en)\nannex Prinsengracht 263 (en)\nBergen-Belsen, 1945eko martxoa (15 urte)\nEva Schloss (en)\nEva Schloss (en) (ahizpaorde)\n6th Montessori School Anne Frank (en)\neguneroko-idazlea, haur literatura idazlea eta idazlea\nAnnelies Marie (Anne) Frank (Frankfurt, 1929ko ekainaren 12a - Bergen-Belsen, 1945eko martxoa) alemaniar judu bat zen, idatzi zuen egunkaria dela-eta ezaguna Bigarren Mundu Gerran naziengandik ihesi ezkutuan zela.\nGerra garaian Amsterdameraino iritsi zen familiarekin batera, naziengandik ihes egin nahian. Familiarekin ezkutatzen zen zuloan egunkari bat idatzi zuen. Hilabete batzuen ondoren ordea, familia osoa atxilotu zuten eta alemaniar kontzentrazio esparrutan banatu. 1944ko irailaren 2an bidali zuten Anne Auschwitzera eta geroxeago Bergen-Belsenera. 1945eko otsaila edo martxoa izango zen tifusak harrapatu eta neska hil zenean. Handik egun batzuetara liberatu zuten kontzentrazio esparru hau, baina Annerentzat alferrik izango zen. Familiako guztiak hil ziren, aita izan ezik.\nUrte batzuk geroago, Annaren aita, Otto Heinrich Frank, arduratuko da bere alabaren egunkaria argitaratzeaz: Anne Franken egunkaria.\nFrankfurt hirian jaio zen, eta Otto Heinrich Frank (1889ko maiatzaren 12a – 1980ko abuztuaren 19a) eta Edith Hollander (1900eko urtarrilaren 16a – 1945eko urtarrilaren 6a) zituen gurasoak. Margot Frank (1926ko otsailaren 16a – 1945eko martxoa) zen ahizpa zaharrena.\nAnnek lau urte eta erdi zituela, familia osoa aldatu zen Amsterdama, naziengandik ihesi. Annek 13 urte bete zituenean oparitu zioten egunerokoa idazteko liburuxka. Berehala izan zuten ezkutatu beharra eta Achterhuis etxean sartu ziren, apal baten atzean ezkutatzen zen ate batek salbaturik. 1942ko uztailaren 9tik 1944ko abuztuaren 4ra arte egon ziren etxe horretan, ordurako, alemaniarrek Amsterdam osoa okupatu baitzuten. Zortzi pertsona zeuden zulo hartan: Otto eta Edith Frank (gurasoak); Anne eta haren ahizpa Margot; Dussel (Fritz Pfeffer izeneko dentista judua); eta Van Daan senar-emazteak, haien seme Peterrekin batera (haien abizena Van Pels zen).\nEzkutalekua ixten zuten apal mugikorrak (erreplika), Anne Frank etxea (Amsterdam)\nUrte haietan zehar, Annek egunkari batean idatzi zituen bere beldurrak, Peterrenganako atxikimendua, gurasoekiko gatazkak... Idazle aparta izateko tankera zuen, eta bera konturatuta zegoen; naziek harrapatu baino hilabete batzuk lehenago, egunkari hura garbira pasatzen hasi zen, gerra amaitutakoan argitaratuko zuelakoan.\nBerak ezin izan zuen, ordea. Miep Giesen, Elly Vossen eta beste batzuen laguntzaz bi urte ezkutatuta eman ondoren, herbeheretar batek Gestapori erakutsi zion ezkutalekua, eta atxilotu zituzten. 1944ko irailaren 2an tren baten sartu zituzten, eta 3 eguneko bidaiaren ondoren, Auschwitza iritsi ziren.\nMiep Giesek eta Elly Vossenek Anneren egunkaria aurkitu eta gorde zuten.\nAnne, Margot eta Edith Frank, Pels familia eta Fritz Pfeffer ez ziren kontzentrazio esparru haietatik bizirik aterako. Margot eta Anne Auschwitz-Birkenaun egon ziren hilabetez, eta gero Bergen-Belsena bidali zituzten; hantxe hilko ziren, tifusak jota, 1945eko martxoan. Otto izan zen handik bizirik atera zen bakarra.\nMiepek Anneren egunkaria eman zion familia osoa galdu zuen aitari, eta Ottok handik urte batzuetara argitaratu zuen Anne Franken egunkaria eta 55 hizkuntzatan irakur daiteke, euskara barne.\nAnne eta Margot Franken hilobia Bergen-Belsengo kontzentrazio esparrua zegoen lekuan dago.\nEgunerokoa[aldatu | aldatu iturburu kodea]\nHet Achterhuis, 1947 (jatorrizko bertsioa, nederlanderaz)\nAnne Franken egunkaria, Erein, Donostia, 2004 (bertsio euskaratua; itzultzailea: Josu Zabaleta)\nWikiesanetan badira aipuak, gai hau dutenak: Anne Frank\nAnne Frank ikus daitekeen bideoa.\nAnne Frank - Founds.\nAEBetan Holokaustori buruz antolatutako erakusketa.\nAnne Frank. Un canto a la vida. Bere bizitza gogoratzen duen musikala.\nMultimedia: Anne Frank\nAipu famatuak: Anne Frank\nBNF: 11903452x (data)\nOpen Library: OL446842A\nAuschwitzeko kontzentrazio esparruko presoak\nOrriaren azken aldaketa: 23 martxoa 2022, 16:01.


About: Jaltako Batzarra\nJaltako Batzarra Bigarren Mundu Gerrako Aliatu nagusien artean (AEBak, Erresuma Batua eta Sobiet Batasuna) Jalta hirian (SESBan) 1945eko otsailaren 4 eta 11 bitartean egindako bilera izan zen. Franklin D. Roosevelt atzerrira bidaiatutako azken aldia izan zen. Gainera, hirurok gerra osteko Alemania nola gobernatu behar zen zehaztu nahi zuten. Stalinek abantaila estrategikoa zeukan, une haietan, Georgi Zhukov jenerala Berlindik kilometro gutxitara baitzuen.\nJaltako Batzarra Bigarren Mundu Gerrako Aliatu nagusien artean (AEBak, Erresuma Batua eta Sobiet Batasuna) Jalta hirian (SESBan) 1945eko otsailaren 4 eta 11 bitartean egindako bilera izan zen. Franklin D. Roosevelt atzerrira bidaiatutako azken aldia izan zen. Bildutako alderdi bakoitzak bere asmoak eta beldurrak eraman zituen bilerara. Rooseveltek sobietarrek Ozeano Barean, Japoniaren kontra alegia, ere borroka egin zezaten nahi zuen. Churchill ekialdeko Europan, batik bat Polonian hauteskunde eta instituzio askeak osa zitezen saiatu zen . Stalinek, bere aldetik, SESBko barne segurtasunerako ezinbestekoa zelakoan, ekialdeko Europan bere menpeko zonaldea osatu nahi izaten zuen. Gainera, hirurok gerra osteko Alemania nola gobernatu behar zen zehaztu nahi zuten. Stalinek abantaila estrategikoa zeukan, une haietan, Georgi Zhukov jenerala Berlindik kilometro gutxitara baitzuen. Poloniaren auzian, Stalinek argudiatu zuen aurreko inbasioak Errusiara Poloniatik iritsi zirela, eta, beraz, Polonia, ohore kontua baino, heriotza edo bizitzako kontua zela Errusiarentzat. Hori dela eta, Poloniarekiko eskakizuna ez ziren negoziatzekoak: Errusiarrek Poloniako ekialdea bereganatuko zuten, eta, Poloniak, ordainsarian, mendebaldera jo behar izango zuen, Alemaniaren kaltetan. Hauteskunde askeak antolatzeko agindua eman bazuen ere, 1947ko urtarrilean egin zirenek estatu sozialista bultzatu zuten. Rooseveltek apostu sendoa egin zuen SESBek Japoniaren aurka egin zezan. Stalinek eskatu zuen Mongoliak Txinatik independentzia eskuratu behar zuela. Akordio hau bete zen Txinarekin hartu-eman diplomatikorik izan gabe. Jaltako Batzarra amaitu eta berehala, Sobiet Batasunak Japoniar Inperioari egin zion eraso. Gero, ordea, SESBek ez zuen San Franciscoko bake hitzarmena sinatu Japoniarekin. Gaur egun ere ez dute horrelakorik hitzartu. Eratzekoa zen Nazio Batuen Erakundean parte hartuko zuela agindu zuen Stalinek, Segurtasun Kontseiluko behin betiko herrialdeek veto boterea ziurtatuta. Erabaki honek kritika gogorrak jaso zituen AEBetan hurrengo urteetan. Aipatu izan da Roosevelten gaixotasuna (hortik gutxira hil zen) horrelako ebazpenak onartzeko. Alemaniari zegokionez, aurrean hartutako erabakiak berretsi ziren: hirutan banantzekoa zen eta bildutako hiru botereek zonalde bana okupatuko zuten. Frantziak bere zatia Erresuma Batutik eta AEBetatik lortu zuen geroago. Berlin bera, nahiz eta sobietarren eremuan egon, hirutan zatitzekoa zen. Jatorrizko gobernu guztiak bueltatzekoak ziren, eta zibil guztiei bere herrialdera itzultzeko eskubidea bermatu zitzaien. Demokraziak berriro osatzekoak ziren, hauteskunde askeak eginez, ordena Europara itzul zedin. (eu)\nJaltako Batzarra Bigarren Mundu Gerrako Aliatu nagusien artean (AEBak, Erresuma Batua eta Sobiet Batasuna) Jalta hirian (SESBan) 1945eko otsailaren 4 eta 11 bitartean egindako bilera izan zen. Franklin D. Roosevelt atzerrira bidaiatutako azken aldia izan zen. Gainera, hirurok gerra osteko Alemania nola gobernatu behar zen zehaztu nahi zuten. Stalinek abantaila estrategikoa zeukan, une haietan, Georgi Zhukov jenerala Berlindik kilometro gutxitara baitzuen. (eu)\nJaltako Batzarra (eu)


Ixerreko bizilagunek auzoa eraberritzeko Udal Gobernuaren planaren aurkako hainbat alegazio aurkeztu dituzte | Euskal Herria Bildu Zornotza\nIxerreko bizilagunek auzoa eraberritzeko Udal Gobernuaren planaren aurkako hainbat alegazio aurkeztu dituzte\nErantzunak desaktibatuta daude Ixerreko bizilagunek auzoa eraberritzeko Udal Gobernuaren planaren aurkako hainbat alegazio aurkeztu dituzte sarreran\nIxerreko urbanizazioaren infografia. Argazkia: Amorebieta-Etxanoko Udala\nBizilagunak kezkatuta daude, besteak beste, Larreako bidegorria egiten denean ibilgailuen zirkulazio guztia auzo horretatik igaroko delako. EAJren Udal Gobernuak atzera egin du eta bidegorriaren proiektua aztertuko duela jakinarazi die Ixerreko auzokideei.\nEAJren Udal Gobernuak Ixer eraberritzeko iragarri duen proiektuak haserrea eta kezka handia eragin du auzo horretako bizilagunen artean. Laburbilduz, arrazoi nagusiak bi dira: aparkatzeko leku falta eta Larreako bidegorriak auzoan izango duen eragina.\nIzan ere, bidegorria egiten denean, Larreatik herrigunera doazen ibilgailu guztiak Ixerretik igaroko dira -Luis Urrengoetxea kalea norabide bakarrekoa izango da- eta urbanizazio plana aurkezterakoan datu hori ezkutatu egin dietela uste dute bizilagun askok.\nHorrela, bada, herritarrak antolatu egin ziren, ehunka sinadura batu eta Ixerreko proiektuaren kontrako hainbat alegazio aurkeztu zituzten azaroko lehen astean. Eta orain EAJren Udal Gobernuak atzera egin du. Bizilagunei eskatutako azalpenak emateaz gain, Larreako bidegorriaren proiektua berraztertuko duela erabaki du.\nIxer eraberritzeko proiektuarekin gertatu denak agerian uzten du EH Bilduk betidanik defendatu duena: horrelako egitasmo handiak herritarren parte-hartzearekin batera landu behar dira. Hirigintzako obrak herritarren beharrizanen arabera egin behar dira eta horretarako ezinbestekoa da aurrez herritarren iritziak jasotzea, haien beharrizanak eta kezkak zeintzuk diren jakiteko.\nLarreako bidegorria egitea EH Bilduk bultzatutako ekimena da. 2016an egin genuen proposamena udaletxean, auzo horretan ibilgailuen zirkulazioa murrizteko eta mugikortasun jasangarria eta bizikletaren erabilera sustatzeko asmoz. Eta iazko ekainean onartu zen proiektua aurrera eramatea, udal-talde guztion babesarekin: EH Bildu, EAJ, Elkarrekin Podemos eta PSE-EE.\nNolanahi ere, eta gure printzipioari jarraituz, EH Bilduk begi onez ikusten du bidegorriaren egitasmoa aldi baterako gelditzea eta berriro aztertzea. Ixerreko bizilagunen iritziak eta kezkak zeintzuk diren badakigu eta horiek kontutan hartuta alternatibak bilatzen ari gara jada.


Ianire Elorriaga: “Txapelketak irabazi arren, ezin ditugu kirolarientzako diru-laguntzak eskatu” | EIBZko liburutegia\nAitor Abaroa / 159zbka. – 2015/2 / 1.830 hitz\nEuskal Herriak eman duen skater profesional bakanetakoa da Ianire Elorriaga (Bakio, 1983). Basilean jokatzen zen Europako skate txapelketa sei aldiz irabazi du.\nNormalean, Mungiako skateparkean patinatzen du, Malen Skate Klubeko lagunekin. Baina guk lehenengo Ollie-a egin zuen lekuan batu nahi izan dugu berarekin, Bakioko skateparkean. Instalazioak oso egoera txarrean daude, eta horri sekulako haize ufadak gehitu zaizkio, baina esaten den bezala, Ianire ‘profesionala’ da, eta trabak traba, Galderrek argazkiak ateratzeko proposatutako guztia egitera animatu da. Esan bakarrik ez, izan ere, skater profesionala izan da Ianire urte luzez.\nTxapelketetara zoazenean, beraz, ondo pentsatuta izaten duzu zer egin?\nLehiaketan normalean minutu bat izaten duzu zure erronda egiteko, eta epaileek egindako trukoak baloratzen dituzte. Skater batzuek inprobisatu egiten dute, beste batzuek, aldiz, egin beharreko trukoak ondo pentsatuta eramaten dituzte. Nik, normalean, ondo pentsatuta eta entrenatuta eramaten dut egingo dudana. Badakit konpetitzen, eta ahalik eta ondoen egitera joaten naiz.\nEpaileen puntuazioa beti da subjektiboa. Inoiz pasa zaizu epaileen erabakiarekin konforme ez egotea?\nBai, noski, skatean hori eguneroko kontua da, maila guztietan gainera, herriko zein munduko txapelketetan. Puntuazioak subjektiboak dira, izan ere, epaile batek estiloari eman dakioke inportantzia, eta beste batek teknikari. Beraz, teknikoki bikaina den truko batek baino puntuazio hobea izan dezake oso estetikoa izan den beste batek. Eztabaida beti da posible.\nEta epaileek puntuazioak eman ostean skaterren artean pikatu edo haserretzen zarete?\nHaserretu ez, baina komentatzen da, irabazi duenak agian ez zuela merezi, edo finalera igaro ez den batek finalean egotea merezi zuela. Baina hori kirol guztietan gertatzen da, puntuazio sistema objektiboagoa dutenetan ere bai. Begira esku pilotan nolako eztabaidak izaten dituzten pilota aukeraketetan: batek ez dituela gustukoak, bestearentzako hobeak direla… Eta futbolean epaileak beti kritikatzen dituzte!\nEz dago Europako txapelketa ofizialik, baina hutsune hori bete duen Basileako txapelketa sei aldiz irabazi duzu.\nBai, erreferentea Basileakoa izan da, eta hori hartu izan da Europako txapelketa bezala. 2003, 2004, 2006, 2007, 2008 eta 2010eko txapelketak irabazi nituen. Txapelketa hori Etnies etxeak antolatzen zuen, nire babeslea da, eta txapelketa kuttuna dut.\nSkaterrek esaten duzue zuen artean adiskidetasuna eta solidaritatea direla nagusi.\nBai, nik uste dut horietatik asko duela skateak. Patinatzen duzunean lagun talde bat egiten duzu, eta eurekin ikasten duzu, batak besteari irakasten dizkio gauzak. Beste herri batzuetara joaten zara eurekin patinatzera eta herri horietan ere lagunak egiten dituzu. Asko mugitzen gara eta komunitate bat sortzen dugu.\nEsango nuke gizarteak oro har ez duela skatearen alde hori ikusten.\nSkateak beti izan du kutsu negatiboa, baina uste dut apurka ikuspegi hori aldatzen doala. Irudipena dut gaizki ikusiak izan garela kalean ibiltzen garelako, baina noski, pista egokirik ez badugu, ez dugu kalean ibili beste aukerarik; jendea ez da horretaz ohartzen. Bestalde, argazkiak egiteko beti da askoz politagoa kalea, eta beraz, kalean ibiltzen jarraituko dugu. Era berean, jendea behingoz konturatu behar da skatea ez dela umeen kontua. AEBetan skaterrak izarrak dira, hemengo futbolariak bezala. Azken finean, kultura arazo bat da: han skate kultura gizartearen parte da eta hemen ez.\nArgazkiak aipatu dituzu. Azken urteetan asko hazi da skaterren artean argazki eta bideoak egiteko ohitura, ziurrenik Internetek sustatuta.\nOrain dugun teknologiarekin erraza da lan onak egitea, eta gazte askok grabatzen dituzte euren bideoak eta Interneten eskegi. Eta asko neskak dira. Hainbat herrialdetan nesken taldeak antolatzen hasi dira, bidaiak egiten dituzte eta argazkiak eta bideoak elkarrekin egiteko ere elkartzen dira. Internetek asko lagundu du horretan.\nGero eta neska gehiago ari zarete skatean?\nBai. AEBetan, adibidez, asko handitu da skatean dabiltzan nesken kopurua, eta noski, baita maila ere. Australian, Ingalaterran edota Frantzian ere nesken taldeak sortu dituzte eta asko mugitzen dira, baita Txilen edota Argentinan ere, Hego Amerika osoan egia esan. Espainiar estatuan ere badago talde bat, Asiplanchaba izenekoa. Nik eurekin bidaiatu dut eta elkarrekin bideoak egin ditugu. Horrelako zerbait duela hamabost urte izatea ametsa zen, baina ezinezkoa. Nik beti patinatu dut mutilekin, eta hemengo txapelketa askotan neska bakarra ere izan naiz. Eta Europan txapelketetan 30 neskak parte hartzen zutela ikusterakoan harritu egiten nintzen. Zorionez, orain hemen ere neska gehiago gabiltza.\nSkatean aditua ez denak pentsa lezake beti truko berak egiten dituzuela.\nBaliteke, baina pentsa zenbat gauza ezberdin egin daitezkeen skate batekin, are gehiago, truko asko oraindik asmatu gabe daude! Eta gainera, hainbat modalitate daude: U handia, pool edo igerilekua, kaleko elementuak (barandak-eta) baliatzeari street deitzen zaio… Hala ere, Euskal Herrian ditugun pista guztiak oso antzekoak dira: bainera txiki bat eta U txiki edo handi bat izaten dituzte. Ondorioz, hemengo patinatzaileak nahiko ranperoak gara.\nTrukoak ateratzeko saiakera asko egin behar dira?\nHor ikusten da zeure buruarekin lehiakorra zaren edo ez. Sarritan gertatzen da truko bat egin nahi duzula, baina dena-delakoagatik egun horretan ezinezkoa zaizula. Hala ere, hurrengo egunean berriz saiatuko zara, eta hurrengoan, azkenean lortu arte.\nLehen saiakeran trukoren bat ateratzea posible da?\nEz dago trukorik lehen saiakeran lortu daitekeenik. Ollie-a adibidez saltorik sinpleena da, eta hori lortzeko denbora asko behar da, umetan hasten bazara hilabeteak edo urtea ere behar izaten duzu. Ordu asko sartu behar dira, eta horretarako burugogorra eta konstantea izan behar zara.\nEuskal Herrian herri askotan daude duela urte batzuk egindako skateparkak. Zu Bakioko skateparkean hasi zinen, baina orain ez dago baldintzarik onenetan.\nDuela urte batzuk boom bat egon zen, eta Udal askok egin zituzten skateparkak, guztiek ia berdinak gainera. Kontua da zaindu egin behar direla. Bakiokoan inoiz ez da mantentze lanik egin, eta gaur egun ezin daiteke ganoraz patinatu. Hamar urte edo gehiago dira bertan patinatzen ez dudala. Mungian ere hasierakoa dago, 25 urte egin ditu, baina nahiko ondo kontserbatzen da elkarte bat daukagulako, Malen Skate Kluba, eta Udalarekin harremanetan egonda aldika konpondu egiten dugulako (skaterrok konpontzen dugu, materialaren dirua ere guk ordainduta). Orain kendu egin nahi dute eta berria egiteko aukerak aztertzen ari gara. Eta argiarekin ere baditugu arazoak, ganoraz argiztatuta ez badaude gerizak egiten baitira eta arriskutsua izan daiteke. Kirol minoritarioa izatearen ajeak. Aldiz, futbol zelaiak izkina guztietatik hamaika fokurekin argiztatuta daude…\nZure betiko koadrilan ez dago skaterrik.\nEz, guztiz ezberdinak gara, eta hori ondo dago. Bizitzan ezin zara gauza bakarrean lerrokatu. Skateko lagunen koadrila daukat, alde batetik, eta nire betiko koadrila, bestetik. Azken horretako batzuei probarazi diet skatea, baina ez dut inor engantxatzerik lortu.\nZu, oro har, oso kirolaria zara.\nBai. Surfeatzea gustuko dut, eguraldi onarekin eta olatu ez oso handietan, kar, kar, kar; areto futbolean urte batzuk daramatzat Bakioko talde batean jolasten; mendira bizikletarekin joatea ere oso gustuko dut; frontenisa ere bai… Kirola orokorrean dut gustuko, eta gero eta kirol gehiago praktikatzen ditut, orain skateak ez didalako hainbeste baldintzatzen.\nLanbidez, orain, Heziketa Fisikoko irakaslea zara.\nGustuko dudana ikasi dut, eta orain horretan nabil lanean. Skatea ere sartzen dut klaseetan, ahal denean, eta ikasleek gustuko dute.\nKategoria D eredua, DBH 3. eta 4. mailak, Elkarrizketa, Euskara, Gaztezulo, Gorputz Hezkuntza, Kirola, etiketak Aitor Abaroa, Ianire Elorriaga, Mungia, Skate by Amaia. Gorde lotura.


Eguzkiak Zeruko Izar guzien edertasuna estaltzen duen bezela, ala Meza Santuak gañez eragiten die lurreko debozio guziai: Zergatik dan gure Relijio Santuak dauzkan gauzarik aundi, eta errespetagarriena. Baña zer da Meza? Da Sakrifizio, edo ofrenda Dibino, milagroz beterikako bat, zeñean Jesu-Kristo gure Jaunak bere Korputz eta Odol preziosoaz ofrezitzen diozkan bere Aita Eternoari Ogiaren, eta Ardoaren antzen azpian. Da Jesu-Kristok Ostegun santu gabean edo atzeneko afarian egin izandu zuan Sakrifizio miragarri ura bera. Da Gurutzean iltzean AITA Eternoari ofrendatu ziozkan tormentu, eta Eriotzaren ofrezitze berri bat. Da azkenik bere Pasio santuko dolore, pauso, ta misterioen, eta oetan erakutsi zigun amorio irazaki, neuribagekoaren akordagarri, edo oroipengarri bat.\nLau gauza jakin bear dituzu, S. Agustinek erakusten duan bezala, mezako Sakrifizio santu onen gañean. Nor da sakrifizio hau ofrezitzen duan Persona; Nori ofrezitzen zaion: Zer ofrezitzen da: Norentzat, edo zertarako ofrezitzen dan.\nOraiñ bada, nor da Mezako Sakrifizio Santu hau esaten duana edo Sakrifizio guziz beneragarri, eta errespetagarri hau egiten, eta ofrezitzen duan Sazerdote prinzipala? Da Jesu-Kristo gure Jauna Aita Eternoaren Semea.\nNori, edo zeñi ofrezitzen dio? Aita Eternoari berari. Eta zer ofrezitzen dio? Bere Korputza, eta Odol preziosoa, bere merezimentu kabu bageko guziakin batean.\nNorentzat, edo zertako ofrezitzen diozka?\nJainkoa onratzeko, eta gure onerako, mesede, eta fabore asko iristen dizkigula Ofrenda miragarri onen bidez.\nS. Agustinek berak dio, mezatan gauza bi gertatzen dirala, Bata agirian ikusten dana, edo kanpokoa, eta dira egiteko Santuak. Bestea ikusten ez dana, edo barrengoa, ta da Jainkoaren Semeak bere Gorputz, ta Odola Aita Eternoari ofrezitzea. Barrengo Sakrifizio onek ematen dio kanpokoari bere izate, espiritu, edo bizia. Baña zertarako? Orain esango diran lau fin, edo gauzatarako.\nLenengoa: Gu nola laburrak, ta limitatuak baitgera, ta Jaungoikoa infinitoa, eta kaburik ez duana: Eta Jainkoaren Semeak nola gure naturaleza daukan, eta berez nola Persona infinito, eta kabu bagekoa dan, hau guk ofrezituaz ematen diogu Jainkoari gugandik naien duen, eta aren Anditasunari ondoen dagokion onra, eta gloria.\nBigarrena da: Gure Jainkoagandik rezibitu ditugun mesede, eta fabore guzien esker onak, graziak, ta alabanzak emateko.\nIrugarrena da: Sakrifizio santu onen biez Jainkoagandik guretzat, eta gure adiskideenzat nai ditugun, eta konbeni diran mesedeak iristeko, ala espiritualak, nola tenporalak.\nLaugarrena da: Jainkoaren kolera, eta aserretasuna aplakatzeko, aren Justiziak pekatariak bereala kastigatu ez ditzan; Eta bere miserikordiaren bidez eman deigun ausiloak, eta laguntzea estadu triste artatik irtetzeko.\nEmen prebenitzen det Espiritu santuak Trentoko Konzilioan ematen duan Doktrina. I.ª Santuen onran Elizan Mezak esaten badira ere, bala Sakrifiorik Santuai ofrezitzen etzaiela; Ezpada bakarrik Jainkoari, zeña dan santuak egin, eta gloriaz, eta onraz koroatu zituena. II.ª Santustik aurrera Mezako gauza guziak Jaungoikoaren santidade aundia aidtzeko ematen dutela, edo Misterio oriek Zeruko usai dibinoa dakartela. III.ª Espiritu Santuak Konzilioan aginzen die (Mandat S. Sinodus &c. Ses. 22. cap. 8) Animen kontua daukaten Kurai. Meza Santuko gauzak beren Ardiai askotan erakustea. Sazerdotearen ornamentu, edo janziak, itzak, gurutze, señale, ta zeremonia guztiak misterioz beteak daude. Euskaldunak beren deboziorako, oriek al dan ondoena jakitea, arrazoi da: Ta Santuen dotina oraiñ nik emango diet onela.


Gehitzen jarraitzen dute - Real Sociedad de Futbol, SAD\nGehitzen jarraitzen dute\nSansek puntu bat lortu du gaur arratsaldean Merkatondoan. Zati bat talde bakoitzarentzat; Xabi Alonsoren mutilak hobeto lehenengoan eta Izarra hobeto aldageletatik igaro ondoren.\nHasiera bikaina izan du gure bigarren taldeak, bai joko baita aukeren aldetik ere. Ondo aritu da taldea orokorrean lehenengo zatian, jokaldi arriskutsuak jokalari guztien artean banatuz. Eta horrela iritsi da lehenengo gola, lan taldeko jokaldi bati esker. Gorostidiren jaurtiketa atzelari batek urrundu du eta aldaratzea Lobetek hartu du, Aldasorori pasea eman eta honek lehenengoa egiteko.\nBaina bigarren zatia nahiko desberdina izan da. Nafarrek aurrera pauso bat eman dute, berdinketa bilatzeko helburuarekin. Arrisku gehiena alboko erdiraketekin iritsi da, eta horietako batean, falta jaurtiketa batekin, kanpokoek berdinketa lortu dute. Yoldik egin du, area barruan errematatu ondoren.\nTxuri-urdinek gehietzen jarraitzen dute. Puntu ona etxetik kanpo lortutakoa, sailkapenaren goikaldean mantentzeko. Hurrengo astean Leioa jasoko dugu etxean.\nCD Izarra: Alex Ruiz, Cabrera, Maestresalas, Cisneros, Hinojosa, Laborda, Ardanaz (Valdo, min. 73), Eguaras (Eneko, min. 74), Ruiz, Toni Garcia, Almagro (Yoldi, min. 81).\nSanse: M. Ramirez, Petxarroman, Aranbarri, Ezkurdia, Jimenez, Gorostidi, Zubimendi, Aldasoro (Djouahra, min. 88), El Haddadi (Alkain, min. 74), R. Lopez, Lobete.\nGolak 0-1: Aldasoro, min. 38; 1-1: Yoldi, min. 83\nEpailea: Lopez Parra. Txartel horia erakutsi die etxeko Cisnero eta Toni Garciari eta kanpko R. Lopez, Jimenez, Petxarroman eta Zubimendiri.\nXabi Alonso: “Berdinketa justua”\nXabi Alonso hedabideen aurrean agertu da neurketa amaitu eta gero: “Berdinketa justua da. Neurketa nahiko parekatua izan da, gertu izan dugu garaipena baina aurkariak asko estutu du azken minutuetan. Jokalariek hazten joan behar dute eta zelai hauetan jokatzeak asko laguntzen du, egoera guztietara egokituz. Maila oso lehiakorra da eta urte interesgarria daukagu aurretik”.


GEOGRAFIA IKASTEKO SAREAN: Zer eragin ditu arrisku saria igotzeak?\nZer eragin ditu arrisku saria igotzeak?\nAdrian Serrano Norbolsako adituaren hitzetan, "Espainiak demografiari lotutako arazo ekonomikoa du".\nEitb.com, Naiara Ballesteros, 04/08/2011 14:09:00\nInbertitzaileek une jakin batean herri bateko ekonomian duten konfiantza maila neurtzeko tresna da arrisku saria. Horretarako, Alemaniako bonorekiko aldea erabiltzen da, hori baita fidagarriena.\nEspainiako zor publikoaren interesaren zenbatekoa Altxor Publikoak egindako enkantean zehazten da, jaulkipen bakoitzerako. Interes hori lehen mailako merkatuan zehazten da eta ez da inoiz aldatzen bonua indarrean den bitartean. Hala ere, jaulkipen merkatuan, lehen mailako merkatuan, erosten dituzten inbertitzaileek negoziazio merkatuan, bigarren mailako merkatuan, saldu ahal dituzte, iraungi baino lehen.\nHerrialde baten arrisku saria gehiegi igotzen bada, herrialde horretako zor publikoa garestitu egiten da, eta bankuen eta enpresen likidezian eragin kaltegarriak izan ditzake horrek.\nZor publikoa asko garestitzen bada eta, hartara, Estatuak hori saltzeko zailtasunak baditu, bankuek arazo handiagoak izango dituzte atzerrian finantzazioa lortzeko, eta, ondorioz, kreditu gutxiago eta garestiagoak emango dizkiete enpresei eta herritarrei. Halaber, enpresa horiek lanpostu gutxiago eskainiko dituzte eta herritarrek gastu txikiagoa egingo dute, zailago baitute dirua izatea.\nAdrian Serrano Norbolsako adituaren hitzetan, "zaila da egoera onartzea". "Inbertitzaileek ez dute konfiantzarik Espainiako zorra erosteko, herrialdearen egituran arazo bat dagoelako. Demografiari lotutako arazo ekonomikoa dauka Espainiak".\n"Pertsona nagusiek erretiro-pentsioak kobratzen zituzten bitartean, belaunaldi ugariek lan egin eta ekoitzi egiten zuten, orain arte; orain, gazteak gutxiago dira eta arazo handiagoak dituzte lan-merkatuan sartzeko, eta ''baby boom’aren garaiko gizon-emakumeen erretiro pentsioei, osasun zerbitzuei eta abarri egin behar diete aurre", esan du Serranok.\nHalaber, bizi itxaropena handiagoa denez, arazo demografikoa areagotu egin da; izan ere, inbertitzaileen ustez, "Espainiak azpiegitura ekonomikoa aldatu behar du, edo zaila izango da norbaitek bere zor publikoa erostea".\nEAEko egoerari dagokionez, Serranok "hobe samarra" dela esan du, baina Espainiako egoeraren mendekoa dela ere ohartarazita; izan ere, Espainiaren egoera "zaila" bada, "Euskadiri ez diote diferentzial hoberik emango atzerrian saldu nahi duenerako".\nAzkenik, Espainiaren balizko erreskate baten harira, Serranok bideraezina dela uste du, Grezian, Portugalen eta Irlandan planteatu den moduan behintzat; izan ere, EBk ez du diru nahikorik Espainia erreskatatzeko. Hala ere, "abuztuan aldaketa asko izaten dira eta horiek asko igartzen dira, gainera "; hortaz, “itxaron beharko da”.\nPublicado por Marta Pelayo Fernández en 10:09 p. m.\nEtiquetas: 2011, Altxor Publikoa, arrisku-saria, banketxeak, bonoak, erretiro-pentsioak, eskaintza, finantza krisia, geografia ekonomikoa, giza geografia, jaulkipen merkatua, krisi ekonomikoa, langabezia, zor publikoa


"Zentzumenen tailerra" La Salle Beasain\nUmeak eskolara egokituta eta udazkeneko giro honetan murgildurik, “GURE GORPUTZA” izan da azkeneko aste hauetan landu dugun gaia.\nHonela, ipuin, abesti eta olerkiak oinarritzat harturik, gure gorputzeko atal desberdinak identifikatzen hasi gara. Hala ere, ikasteko sentitu ere egin behar dela argi dago eta atzo, azaroaren 26ean, “ZENTZUMENEN TAILLERRA” antolatu genuen gure txikienekin.\nBost taldeetan banatu genituen hiru geletako ikasleak nahastuz eta honela, laguntxo zein irakasle berriekin hartu emanetan ibili ziren txikitxoak gustura. Talde bakoitzak zentzumen baten izena hartu zuen eta taldekideek zentzumen horri erreferentzia egiten zion koilarea zeramaten lepotik zintzilik.\nDastamenaren txokoan, sentsazio gazi gozoak esperimentatu genituen gatza eta azukrea dastatzen eta beroa eta hotza bereizten ere, denbora tarte bat eman genuen. Sudurreko mukiak ondo o kendu eta usai txarra zein gozoa zituzten gauzak usaintzen aritu ginen tartetxo batean eta inoiz bere gorputza garbitu nahi ez duen “Jon Zikin”-en ipuina ere kontatu genuen. Hirugarren txokoan, testura desberdinen bidean murgildu ginen, gauzak ukituz eta sentituz. Begiak zabal zabalik eta iluntasunean barneratuta, ipurtargiaren argia jarraitu genuen gerora argi horrek forma desberdinak erakusten zizkigula. Gainera, mundua bestelako koloreetan nola ikusten den ere probatu genuen. Azkenik, entzumena estimulatuz, animalia desberdinen soinuak asmatzen ibili ginen eta gelan ezkutatutako iratzargailuak non zeuden asmatzen komeriak ibili genituen. Tailerrari amaiera emateko, perkusiozko instrumentuak erabiliz, “Paristik datorren” abestia interpretatzen saiatu ginen…\nEsperientzia eta sentsazio anitzez betetako eguna… PRIMERAN IBILI GINEN!


EH Bildu Bilbok COVID-19ak sortutako krisi egoeran udal zerbitzuetatik haurrak babesteko proposamena aurkeztu du\nProposamenak haur guztiei zein egoera bereziki ahulean daudenei zuzendutako neurriak jasotzen ditu, baita hezkuntza-arrakala arintzeko neurriak ere.\n| 2020-04-28 11:51:00\nEH Bildu Bilbo Udal taldeak gogorarazi duenez, COVID-19 pandemiak eragina du haurren osasunean, hezkuntzan eta aisialdian, baita ondorio ekonomiko eta sozialak ere haien familia-ingurunean. Hori dela eta, haren ustez, konfinamendu-egoeraren inpaktu soziala arintzeko estrategiek "neurri espezifikoak hartu behar dituzte haurrak babesteko, bereziki salbuespenezko egoera honen ondorio gogorrenak pairatzen dituzten haurrak babesteko".\nHala, haurrak Udal zerbitzuetatik babesteko proposamen bat aurkeztu du EH Bildu Bilbok. Proposamen horretan, honako hauek jasotzen dira: haurrei oro har zuzendutako neurriak, egoera bereziki ahulean dauden haurrei zuzendutakoak, familia ahulenetan bizi diren adingabeen bizi-baldintzak bermatzeko neurriak, eta hezkuntza-arrakala arintzeko neurriak.\nHaurrei oro har zuzendutako neurriak\nOsasun krisiak eta konfinamendu neurriek osasun mentaleko arazoak eragin diezaiekete haurrei; hori dela eta, EH Bilduk proposatu du telefono-linea ireki bat jartzea, arreta psikologikoa emango duten langileek artatua, haurren eta gurasoen kontsultak jaso ahal izateko, besteak beste, antsietateari, beldurrari, kontzentrazio ezari edo loezinari buruz.\nIldo beretik, udalaren webgunean haur eta nerabeentzako atal espezifiko bat gaitzeko eskatu du EH Bildu Bilbok, non beren adinera eta heldutasunera egokitutako baliabideak eskainiko diren, emozioen eta gatazken kudeaketari buruz, bai eta gomendioak ere Interneten erabilera seguru eta arduratsuari buruz. Era berean, haurren aisialdirako atal bat ere ezartzea proposatzen du. "Udaleko eguneko zentroetako hezitzaileak material hori guztia prestatzen dutenak izatea planteatzen dugu; zentroak une honetan itxita baitaude, eta laguntza birtualeko lanak ere egitea", gaineratu du.\nEgoera bereziki ahulean dauden haurrentzako neurriak\nKonfinamendu une hauetan, EH Bilduk ohartarazi duenez, egoera ahulenean dauden adingabeen egoera larriagotu egiten da, eta, beraz, "funtsezkotzat" jo du haurrei zuzendutako arreta goiztiarreko zerbitzu guztiak zein gizarte eta hezkuntza izaerako programak indartzea arrisku egoeran dauden adingabeentzat eta haien familientzat, hala nola gizarte eta hezkuntza arloan eta komunitatean esku hartzeko programa (PISECO) edo PISEKALÓ programa, Bilboko ijitoen komunitateko adingabeei zuzendutakoa.\nPrograma horiek indartu ahal izateko, EH Bildu Bilbok Gizarte eta Hezkuntzako esku-hartze taldeak (EISE) handitzea proposatu du, bai eta beharrezko baliabiderik ez dituzten familiei EISEkin bideo-deiak egin ahal izateko behar diren baliabideak ematea ere.\nFamilia ahulenetan bizi diren adingabeen bizi-baldintzak bermatzeko neurriak\nElikadurari dagokionez, EH Bildu Bilbok proposatu du Bilboko Udalak 150 € eta 300 € arteko elikadura-bonoak martxan jartzea, adingabeak ardurapean dituzten eta eskola-jantokiak ixtearen ondorioz kaltetuak izan diren gizarte-bazterketako arriskuan dauden familientzat. Era berean, proposatu du Eusko Jaurlaritzari eskatzea ikastetxeko jantokian izena emanda dauden ikasleen zerrenda, eta, hala eskatzen dutenei, etxez etxeko zerbitzua bermatzea, hiriko catering-enpresa txikien bidez, kalitatezko janariak ziurtatuz eta tokiko enpresak bultzatuz.\nEtxebizitzari dagokionez, Udal-taldeak ohartarazi du konfinamenduak prekarioak diren etxeetan edota pertsona asko bizi diren etxeetan gelditzera behartu ditzakeela haurrak, eta beraz, aldi baterako bizileku-alternatibak bilatzea proposatu du pilaketa edota azpietxebizitza egoeran dauden familientzat, baldin eta etxeko egonaldi luzea bertako kideen osasunerako kaltegarritzat jo badaiteke.\nHezkuntza-arrakala arintzeko neurriak\nIkasleak etxetik ari dira hezkuntza prozesua jarraitzen, baina, EH Bilduk gogorarazi duenez, sistema hori "ez da erraza izaten ari, eta are gutxiago talde ahuletako familietan". Desberdintasunak saihesteko, hainbat neurri proposatzen ditu, hala nola mintzapraktika taldeak abian jartzea, telematikoki, inguruan euskararik entzuten ez duten ikasleei zuzenduta.\nEra berean, Bilboko Udalak kolektibo ahulen familiei beharrezko eskola-material guztia ematea proposatzen du, banaketa udaltzain, babes zibil, suhiltzaile edo herritarrak zaintzeko sareen bidez egin dezan, beharrezkoak diren segurtasun-neurri guztiak bermatuz.\nAzkenik, EH Bilduk eskatu du Udalak interneterako sarbiderik edota ekipo digitalik ez duten familien esku jartzea eten digitala arintzeko behar diren baliabide guztiak, hiriko ikasle guztiek "kalitatezko hezkuntza jasotzeko aukera izan dezaten eta beren hezkuntza-prozesuarekin baldintza berdinetan aurrera jarraitu ahal izan dezaten".\nEH Bildu Bilbok proposamen hori Gobernu Taldeari helaraziko dio eta kontuan hartzea espero du, haurren ongizatearen alde elkarrekin lan egiteko, horiek ere COVID-19ren krisiak eragindako ondorioak pairatzen ari baitira. Ildo horretan, pandemiari buruzko erabakiak hartzeko prozesuetan haurren iritzia entzutearen eta kontuan hartzearen garrantzia ere azpimarratu du, gertatzen dena ulertu eta hartzen ari diren erabakietan parte hartzen dutela sentitu dezaten.


Kutxabank - Gida Berdea by Bilbao Bizkaia Kutxa - issuu\ngida berdea: Kontsumo arduratsurako finantzazio-ideia, -aholku eta -proposamenak.\nKutxabank Kreditu Arduratsuak\nKreditua arduratsua da honako hauek bermatzen dituen kudeaketa pertsonalizatuaren emaitza denean:\nKreditu bat arduratsua izan daiteke?\np  rofil bakoitzerako egokitutako konponbideak neurrirako kuotekin. gardentasuna bezeroari helarazten zaion informazioan. a  holku-talde espezializatua eta kontaktatzeko erraza. Arau hauek gure konpromisoaren parte dira, Kreditua gardentasun eta arduraz aukeratu dezazun.\nMailegu Berdeari buruzko informazioa eskatu zure bulegoan. Izan ere, ingurumenarekin arduratsua den finantzazioa da ondoren aipatuko diren arrazoiengatik: g  arapen iraunkorra sustatzen du. b  alore ekologikoak defendatzen dituzten produktuak saritzen ditu. bezeroek etxebizitzetan eta autoa gidatzean energia aurreztea sustatzen duten neurriei buruz aholkatzen du.\nKutxabanken Kreditu Arduratsuek gainera, iraunkortasuna eta ingurumenarekiko errespetua sustatzen dute.\nMailegu berdea: Abantailez beteriko baldintzak Aholkularitza profesionala eta informazio guztia aldez aurretik: gastu guztiak era argian eskuragarri izango dituzu kontratatu baino lehen. Egokitutako kuotak: gaur eguneko aukerei egokitutako kuota-plana diseinatuko dizugu etorkizunean arduratu ez zaitezen. Gizarte-konpromisoa: gure ingurumenaren garapen iraunkorra babesten dugu.\nMailegu berdea definitzeko gakoak Mailegu Berdea hiru erosketa-mota finantzatzeko pentsatua dago:\nauto ekologikoak. kontsumo urrikoak edo efizienteak diren etxetresna elektrikoak.\nAzkar eta eroso: finantzazio azkarra eta paper artean denbora galdu gabe. Hobariarekin: mailegua zabaltzeagatiko komisioa %0,5 gutxiagokoa izango da produktu iraunkorra finantzatzen baduzu.\nenergia aurrezten lagunduko duten etxebizitzako berriztapenak.\nKutxabankeko Kreditu Berdea eskatu nahi baduzu, zure proiektuek bete behar dituzten oinarrizko ezaugarri teknikoak zehaztuko dizkizugu.\n1 Auto ekologikoak Mailegu Berde baten bidez 3.500 kg baino gutxiagoko BGM (baimendutako gehienezko masa) duen auto bat erosi ahal duzu, betiere ondorengo baldintzetatik gutxienez bat betetzen baldin badu: Auto elektrikoak eta hibridoak: entxufatu daitezkeen edo autonomia handitua duten (maila hedatzailearekin) hibrido elektrikoak, M1 eta N1 kategoriakoak; betiere honako hauek betetzen badituzte: baterien bidez %100eko trakzio elektrikoa dutenean, 120 g CO2/km baino gutxiagoko isurketak, bateriak kanpoan kargatu ditzaketenak eta era elektrikoan gutxienez 20 km-ko autonomia dutenak. guztiz elektrikoak: berriz kargatu ahal diren baterien bidez bakarrik kargatzen direnak. motozikleta eta ziklomotore elektrikoak.\nhibridoak: energia gordetzeko sistema bikoitza eta motorizazio bikoitza (termikoa eta elektrikoa) dutenak, betiere baterien bidez trakzio elektrikoko gaitasuna %100ekoa denean (ez bakarrik abioan), eta 110g CO2/ km-ko baino gutxiagoko isurketak dituenean. Erregai alternatiboen bidez dabiltzan autoak: E-85eko malguak, erregai-tanga bakarrarekin eta gasolina eta bioetanol nahasketekin funtzionatzeko gai direnak, gutxienez azken bioerregai honen %85 jasaten duenean. biodiesel B-3, gasolio eta biodiesela nahastuz funtzionatu dezaketenak gutxienez bioerregaiko %30arekin. PGL (petrolio-gas likidotua), 140 g CO2/km baino gutxiagoko isurketa eta erregai bakoitzarentzako tanga bat dituena.\ngas naturala, 140 g CO2/km baino gutxiagoko isurketa duena. hidrogenoa, errekuntza zuzenekoa edo erregai-pilakoa. Errekuntza zuzenaren kasuan bi edo erregai anitzeko ibilgailuak onartuko dira.\nEta gainera, Kutxabankeko Auto Maileguak gehitutako abantailak ditu: â€“Iraupenik gabe: nahi duzunean kreditua erabat edo kredituaren zati bat amortizatu ahal izateko. â€“Jabari erreserbarik gabe: ahaztu ezazu gastu gehigarri hori eta horrek dakartzan gastu gehigarriak (kontsultatu Finantzazio Aholkuen atalean). â€“Arazorik gabe. Ez duzulako ez tramite ez paper asko egin beharko.\n2 Etxetresna elektrikoak eta etxebizitza eraberritzea Mailegu berdea eskatu dezakezu kontsumo gutxiko etxetresna elektrikoak erosteko. Etxetresna elektriko hauek A etiketa energetikoa edo handiagoa dute, beraz, eraginkorragoak dira eta beren funtzioa betetzen dute energia kontsumo gutxiagoarekin. Hasieran inbertsio handiagoa egin behar bada ere, kontsumoan asko aurreztea ekartzen du. Etiketatu energetikoak salgai aurkituko dituzun etxetresna elektriko guztiak sailkatzen ditu. Etiketatu hau 1989tik Europa osoan aplikatzen den informazioa da eta etxetresna elektrikoak A+++ mailatik G-ra sailkatzen ditu beraien energia kontsumoaren arabera. Mailegu Berdea honakoak erosteko eskatu dezakezu: garbigailuak, lehorgailuak, hozkailuak, labeak, ontzigarbigailuak, izozkailuak, aire egokitu-sistemak...\nLeihoak berritu nahi badituzu, eguzki-energia sistemak instalatu edo berogailuaren galdara aldatu nahi baduzu ere, Mailegu Berdea eskatu dezakezu. Informatu zaitez ia berrikuntza hauetariko batek ingurumenarekiko errespetu-baldintzak betetzen dituen: Leihoak aldatzea kristal bikoitza eta aire-ganbara dituzten leihoak. Metal-arotzerien kasuan, zubi termikoaren hausturamekanismoekin, markoaren barruko eta kanpoko parteen artean material-isolatzailea duena. CE markaketa eta transmisio termikoarekin (gaitasun isolatzailea edo U balorea) 2,4W/m2 baino txikiagoa edo berdina Bizkaian dauden etxebizitzetarako. kanpoaldera ematen duten leihoak, etxebizitzaren barrualdera ematen dutenak ezin direlako finantzatu. Galdarak kondentsazioko galdarak 70kW edo gutxiagoko potentzia dutenak 5. Motatako Nox isurketekin.\nHerri-erakundeek diru-laguntzak eta zergalaguntzak eskaintzen dituzte zure etxea berriztatzeko. Hauek hobeto ezagutzeko berriztatzeko proiektuari ekin baino lehen, erakunde hauetariko batekin kontaktatzeko gomendatzen dizugu: Bizkaiko Foru Aldundia: www.bizkaia.net Tel: 901 50 2000 Gipuzkoako Foru Aldundia: www.gipuzkoa.net Tel.: 902 100 040 Arabako Foru Ogasuna: www.alava.net Tel.: 945 181 555 Nafarroako Foru Ogasuna: www.navarra.es Tel.: 948 505 152 Estatuko Zerga Agentzia: www.agenciatributaria.es Tel.: 901 335 533\nmuga jarri. Aurrekontua kontuan 1 Aurrekontuari izan, zure zorpetze maila zein den kalkulatzeko eta\n10 atera zeure auto berriaren finantzazioan\nIbilgailua erosteko mailegua kontratatzerakoan, gomendio hauek jarraitu. Ezustekoak saihestuko dituzu eta zure beharretara hobeto egokitzen den aukera hartu ahal izango duzu.\nmailegua bueltatzeko gaitasuna jakiteko.\nHainbat aukera konparatu. Finantzazioa kontzesionarioan bertan eskatu dezakezu, derrigorrezkoa ez den arren. Banku-erakunde batean ibilgailuak ordaintzeko finantzazio berezia aurkitu dezakezu. Aukera hau hartzen baduzu, ziurtatu eskarmentua duen erakundea dela eta edozer galdetu ahal izateko bulegoak dituela.\n3 Kontu argiak eskatu. Kredituari buruz zehaztasun\nguztiak azalduko dizkizun aholkularitza profesionala bilatu (interes-tasak, ordainketa-motak...).\n4 Maileguaren guztirako zenbatekoa konprobatu.\nErabili ezazu amortizazio-taula kuotak nola geratuko liratekeen ikusteko eta konprobatu ordainketa guztiak dituela (ikasketa-komisioak, irekitze-komisioak, ITN...) zordundutako zenbatekoa guztira zein den jakiteko.\nkomisioetan adi egon. UTBa eskaintzak 5 Gehitutako konparatzeko adierazgarri onena den arren, eskatu komisio guztien banakapena, finantzazio-aukerak konparatzeko.\neskudirutan galdetu. Konparatu eskudirutan 6 Prezioa ordaindutako prezioa, finantzatzekotan guztira ordaindu beharko zenukeenarekin. Sarrera ematea\ngarrantzitsua da, izan ere, horrela ez duzu erosketaren %100 finantzatu behar eta kredituaren amortizazioepea murriztu zein interes gutxiago ordainduko duzu.\n itapen-gastuei buruz informatu. Hauek bezeroak K mailegua aldez aurretik ezeztatzen badu bankuak ezartzen dion komisioa da. Bezeroak maileguagatik zor duena beste erakunde batean berriro ez finantzatzeko jartzen dira.\nbetebeharrak saihestu. Batzuetan, 8 Gehitutako finantzazio-baldintza hobeagoak eskaintzeko\nibilgailurako asegurua, ordainketen babesa-asegurua\nedo beste gainerako produktuak kontratatzea eskatzen da. Produktu hauek beti aukerakoak dira. gabe. Auto berriaren 9 â€œJabari-erreserbarikâ€? finantzazioak ekarri ahal duen gehitutako karga da\neta gainera finantza-erakunde batzuek kreditu guztia ordaintzerakoan berme gisa eskatu ahal dizutena, hipoteka baten antzekoa. Kontzeptu honek gehitutako kostu eta tramiteak ekar ditzake auto saltzerako orduan.\nlaguntzarik duzun galdetu. Kontzesionario 10 Estatuko asko PIVE Planera gehitu dira. Autoa edo beste\nibilgailu bat aukeratu baino lehen komenigarria izaten da marka eta aukeratutako modeloa plan honen barruan dagoen eta aurretik dugun autoa Planera gehitzeko balio duen galdetzea.\nEnergia aurrezteko aholku praktikoak Urrats erraz hauek zure eguneroko bizitzan jarraitu. Poltsikoan nabarituko duzu aurrezten zaudela eta energia era iraunkor eta zentzudunean erabiliko duzu.\nEtxean energia aurreztu\nElektrizitatea Amatatu argiak gelan ez zaudenean. Gailu elektriko eta elektronikoak stand-by moduan ustea saihestu. Kargadoreak erabiltzen ez dituzunean kendu. Kontsumo gutxiko argiak erabili. Ura era zentzudunean erabili Galdara egokitu uraren tenperatura egokia lortzeko. Barazkiak garbitzeko erabilitako ura landareak ureztatzeko erabili. Dutxatzea bainatzea baino askoz hobea da.\nBerokuntza eta klimatizazioa Tenperatura egokitu: neguan 20ยบ, udan 25ยบ eta ur beroa 35ยบ gradutan. Berokuntza- eta klimatizazio-sistemak berrikusi funtzionamendu egokia bermatzeko. Aldi aldian garbitzeak energia aurrezten du. Gelak 10 minututan aireztatzearekin nahiko da. Etxebizitzen leihoen isolamendu termiko ona izateak berotzearen galera murrizten du eta erosotasuna handitzen du. Erabiltzen ez dituzun gelen ateak itxi. Etxetresna elektrikoak A motatako energia edo maila handiagoko etxetresna elektrikoak aukeratu, gutxien kontsumitzen dutenak direlako. Hozkailua eta izozkailua aldian aldian garbitu.\n arbigailuaren programa laburrak edo karga erdikoak G erabili eta ahal duzun guztietan ur hotzarekin garbitu. Ontzi-garbigailua erabili guztiz beteta dagoenean. Era efizientean sukaldatu Presio-lapikoa erabili, energia erdia kontsumitzen duelako. Saiatu zaitez lapikoak sutea baino diametro handiagokoa izaten. Egosten ari zaren bitartean lapikoak estali, energia gutxiago kontsumitzen dute eta. Sukalde elektrikoen hondar-beroa aprobetxatu (indukzioetan ez ezik): janaria prestatzen bukatu baino 5 minutu arinago amatatu. Janari kopuru txikiak berotzeko mikrouhina erabili ezazu. Labea ezinbestekoa denean baino ez erabili eta funtzionatzen dagoenean saiatu atea ez irekitzen.\n aborra banatu hondakinak eduki-ontzira eramaten Z dituzunean. Hondakinak saihesteko berriro kargatu daitezkeen pilak erabili.\n idatze efizientearen teknikak aplikatu: martxa luzeetan G eta bira (erreboluzio) txikietan ibili. Pneumatikoen presioa aldian aldian konprobatu. Ez ezazu beharrezkoak ez diren pisurik garraiatu. Aire girotua neurrian erabili. Abiadura jaitsi: erregaia aurreztuko duzu eta segurtasuna irabazi.\nKutxabank bulegoan informatu zaitez, 901 33 55 66 telefonoan edo gure webgunetan.\nErakunde mailegu-emailea: Kutxabank, SA, Kale Nagusia 30-32, Bilbo, IFK. A95653077. Bizkaiko Merkataritza Erregistroan izena emanda. Tomoa: 5226; Liburua: 0; Orria: BI-58729; Folioa: 1; Inskripzioa: 1.\nKutxabank - Gida Berdea\nKontsumo arduratsurako finantzazio-ideia, -aholku eta -proposamenak.


“Konponbideak behar ditugu neguko hilabeteei begira” | Mondraberri Arrasateko Ataria\nHasiera Albisteak “Konponbideak behar ditugu neguko hilabeteei begira”\nArrasateko ostalariek “oso zailak” aurreikusten dituzte datorren neguko hilabeteak\nTerrazak ostalaritzaren aliatu nagusi bihurtu dira azken hilabeteetan. Ekainaren amaieran alarma egoera amaitu zenetik, tabernetako eta jatetxeetako negozioek bizirautea lortu dute, zailtasunak zailtasun, giro onaren eta jendeak terrazetara hurbiltzeko izan duen borondateari esker. Hala ere, neguaren eta hotzaren etorrerarekin, lokalek beltz ikusten dute etorkizuna, eta gehienak ados jartzen dira Udalari irtenbide bat eskatzeko.\nArimazubiko Zeppelin tabernako arduradunen arabera, nahiz eta gauerdiko ordu muga ez zaien arazo handia suposatu, beste zailtasun batzuk izan dituzte: “Orain ezin gara taberna barruan sartzen diren bezeroen mende soilik egon, edukiera mugatua dagoelako; beraz, jendea eroso egon dadin toldoak eta elementu guztiak jartzeaz arduratu behar dugu”.\nTaupa tabernan ere bezero kopuruak behera egin du: “Guk oso lokal txikia daukagu eta terrazaren menpe gaude. Barnealdeko edukiera oso txikia denez, datozen hilabeteetan ez dakigu zer gertatuko den. Gainera, litekeena da jende askok barruan egon nahi ez izatea terrazan lekurik ez duenean edo eserita egoteko hotz handiegia egiten duenean”.\nOstalarien arabera, bezero kopuruak nabarmen egin du behera eguraldiak okerrera egin zuenetik. Zeppelinen diotenez, unibertsitatetik datozen ikasleen kopuruan ere nabaritu da: “Unibertsitatea oso lagungarria izan zaigu beti, eta hemen beti aprobetxatu ditugu ikasleen ordu libreak. Hala ere, birusaren etorrerarekin, ordu libreak asko murriztu dira eta ez dugu ikasle kopuru bera. Alde horretatik, Online ikasketek ere ez digute lagundu, ez baitago lehengo bezero kopuru bera”.\nTaupan ere beherakada nabaritu dute: “Asko nabaritu da jendea gutxiago jaisten dela terrazetara. Aurtengo urria euritsua izan dugu, eta hori nabaritu da gure terrazara etorri den jende kopuruan “.\nGauza berbera diote Buenuenatik: “Alarma egoeratik atera ginenean, terrazako espazioa handitzeko baimena eman ziguten, eta horrek asko lagundu digu, baina lokalaren barruko edukiera ez da oso handia, eta terrazaren mende gaude. Orain, eguraldiak okerrera egin duenez, jendea gutxiago etortzen dela nabaritu da, eta, beraz, datozen hilabeteak oso zailak izango dira”.\nNeguari begira, Zeppelin bezalako lokal askok berokuntza bezalako elementuak instalatzea pentsatu dute, baina horretarako Udalaren laguntza beharrezkoa dela uste dute: “Guk gaur egun karpa eta toldoa jartzen ditugu, baina ez dugu baimenik gauez uzteko eta egunero kendu behar ditugu. Baldintza horietan ezin dugu pentsatu berokuntza bezalako beste elementu batzuk instalatzea, horiek kentzea eta hurrengo egunean berriz jartzea lan handia izango litzatekeelako”. Taupa tabernako arduradunek ere erabaki gehiago eskatu dituzte, eta datozen asteetan Udalak bere iritzia ematea espero dute.\nBuenuenan ere laguntzak eskatu dizkiote Udalari: “Guretzat ezinbestekoa litzateke karpa bat edo toldo handi bat izatea gure bezeroak euritik babesteko. Orain, hori gertatzen denean, irtenbide bakarra mahaiak plazaren ertzetan sartzea da, baina gune horretan jartzeak oinezkoei bidea oztopatzen die”.